‘Hantu Kak Limah’ Jadi Filem Tempatan Pertama Kutip Lebih RM20 Juta

Rekod dipecahkan lagi oleh Hantu Kak Limah (HKL) apabila filem ini berjaya membuat kutipan sebanyak RM20.5 juta untuk tayangan selama hanya 11 hari!

HANTU KAK LIMAH CATAT SEJARAH TANGGA PERTAMA BOX OFFICE MALAYSIA, RM20.5 JUTA Dengan rasa syukur, Penerbit Eksekutif, Dato’ Khairul Anwar Salleh, Gayatri Su-lin dan TP Lim termasuklah pengarah Mamat Khalid , barisan pelakon dan pekerja filem merasa bersyukur dan mengucapkan terima kasih kepada rakyat Malaysia, Brunei dan Singapura serta rakan media dan rakan pemamer yang sentiasa menyokong dan meletakkan filem HKL di kedudukan rating tertinggi menerusi kutipan pecah panggung terbesar sepanjang zaman. #HantuKakLimah #HKL #HKLPerghh #CerCiter #KejungPerut

A post shared by  Astro Shaw Sdn Bhd (@astroshaw) on Aug 20, 2018 at 12:50am PDT

Ini menjadikan filem HKL sebagai filem tempatan dengan kutipan paling tinggi dalam sejarah perfileman negara mengalahkan Abang Long Fadil 2 yang mengutip RM18.15 juta tahun lalu.

Filem Hantu Kak Limah adalah bukti karya tempatan sekiranya digarap dengan baik dan kena dengan selera penonton, penonton pastinya akan ke panggung untuk memberi sokongan.


Hantu Kak Limah Pecah Rekod Kutip RM1.8 Juta Hari Pertama Tayangan

Dahsyat penangan filem terbaru arahan Mamat Khalid ini. Menerusi posting yang dibuat Astro Shaw, filem Hantu Kak Limah berjaya memecahkan rekod kutipan filem tempatan paling tinggi dengan mengutip RM1.8 juta pada hari pertama tayangan.

Hantu Kak Limah juga berjaya memecahkan satu lagi rekod iaitu filem tempatan pertama yang menerima kutipan tertinggi iaitu lebih RM650 ribu di hari pembukaan ‘sneak preview’ pada 8 Ogos.

Khabarnya panggung wayang hujung minggu ini juga banyak yang hampir penuh kerana filem ini yang dikatakan antara karya terlucu dan hebat daripada Mamat Khalid.

Walaupun ini adalah penampilan pertama Ropie Cecupak dan Zul Ariffin dalam franchise ini, watak beliau cukup untuk menghiburkan anda sekeluarga. Tak percaya? Tonton trailer Hantu Kak Limah ini dahulu. Jadi mana yang belum menonton Hantu Kak Limah, cepat-cepatlah ke pawagam.


4 Resort Percutian Ini Bakal Mengubah Persepsi Anda Terhadap Seremban

Apabila berkata tentang Seremban, saya hanya teringatkan kehebatan rasa masak lemak cili api. Amat sukar untuk memikirkan bandar Seremban sebagai sebuah destinasi pelancongan, selain daripada makanannya yang sedap. Sehinggalah saya bertemu beberapa resort menarik ketika membuat kajian tentang Seremban. Resort-resort ini amat sesuai untuk percutian ala staycation – iaitu percutian dengan hanya berehat atau membuat aktiviti di sekitar tempat penginapan. Ia adalah gaya percutian yang sempurna buat mereka yang hanya mahu berehat dan melarikan diri daripada kesibukan kotaraya. Sementelah lagi, 4 resort ini hanya memakan masa 1 jam perjalanan dari Kuala Lumpur.

Ikuti 4 resort percutian staycation yang menarik di Seremban ini:

The Dusun menawarkan udara segar, pemandangan hutan yang hijau, langit yang biru dan kicauan burung, cengkerik dan katak. Ia bermula sebagai rumah percutian keluarga Helen dan David dan 5 orang anaknya, dan apabila mereka menyedari rakan-rakan mereka juga menyukai tempat itu, mereka mula membangunkan tempat itu secara perlahan-lahan. Bermula dengan satu rumah (Tembusu House), kini mereka menawarkan 4 lagi rumah percutian untuk disewa iaitu Berembun House, Perling House, Emas House dan Sora House.

BACA Juga: 14 Tempat Makan Menarik Dan Halal Di Seremban, Negeri Sembilan

Terdapat dua buah kolam renang infiniti dalam resort ini. Kemudahan lain termasuklah dapur yang dilengkapi alatan dan bahan-bahan asas memasak di setiap rumah, pit barbeku, sarapan (termasuk dalam harga bilik), katering, patio, taman sesuai untuk majlis, dan perkhidmatan fotografi.

Antara aktiviti yang ditawarkan ialah acara merentas hutan  untuk pergi ke kawasan air terjun, bird-spotting atau mengesan burung dalam kawasan hutan, perkhidmatan mengurut, taman rusa, taman burung unta (10 minit perjalanan) dan Muzium Sri Menanti.

Dapatkan maklumat lanjut menerusi laman web The Dusun.

Awanmulan adalah tempat persembunyian sempurna buat mereka yang sukakan suasana sunyi, diselang seli dengan bunyi alam semulajadi. Awanmulan terdiri daripada 7 buah rumah iaitu Teratak Bonda, Kesidang, Sunrise, Sasterawan, Evensong, Durian Runtuh dan Rahsiah.

Nama ‘Awan’ diambil bersempena kabus yang meliputi kawasan ini pada pagi hari dan nama ‘Mulan’ diambil daripada nama haiwan kesayangan pemilik resort ini yang telah ‘pergi’. Awanmulan mempunyai dua buah kolam renang air masin, di mana salah satu daripadanya menghadap pemandangan hutan, dan lagi satu menghadap pemandangan matahari terbenam.

Awanmulan juga menyediakan dapur yang dilengkapi alatan dan bahan-bahan asas di setiap rumah, sarapan (termasuk dalam harga bilik) dan katering. Tetamu adalah dengan jemputan sahaja (walk-in tidak diterima) dan terdapat sungai dan air terjun di kawasan berhampiran.

Layari laman web Awanmulan untuk maklumat lanjut.

The Shorea adalah gugusan 4 buah rumah yang terdiri daripada Villa Shorea, Villa Halia, Villa Bougainvillea dan Villa Kemboja. The Shorea dibina menghadap Hutan Simpan Berembun seluas 4000 ekar dengan ketinggian sebanyak 3900 kaki.

Nama Shorea diambil bersempena dengan nama genus 196 spesis pokok hutan seperti Balau, Cengal, Meranti dan Keruing. Resort ini menggunakan kayu balak bergen Shorea dan kayu-kayu kitar semula yang sebagai bahan binaan utama.

Seperti resort-resort lain, The Shorea menyediakan dapur di setiap villa yang dilengkapi alatan dan bahan-bahan asas di setiap rumah, sarapan (termasuk dalam harga bilik), pit barbeku dan katering. Mereka juga menyediakan Shorea Dining Pavilion, iaitu dapur kongsi yang menyediakan ketuhar dan tempat penyediaan makanan yang lebih besar. Selain itu, mereka mempunyai kolam renang, plunge pool dengan air masin dan dek santai yang luas. Anda boleh melakukan aktiviti merentas hutan dan melawat air terjun di sini.

Lawati laman web The Shorea untuk maklumat lanjut.

Cabinz Ecottage adalah sekumpulan kabin dengan gaya rustik. Unsur binaan seperti batu-bata dan kayu yang terdedah hanya mengingatkan kita kepada alam Cowboy! Terdapat 4 jenis bilik iaitu Diamond, Jade, Sapphire dan Ruby, dengan keluasan minima sebanyak 550 kaki persegi.

Resort ini menyediakan sebuah kolam renang infiniti. Selain itu, anda boleh membuat aktiviti seperti rentas hutan, barbeku atau mengunjungi air terjun.

Ataupun anda boleh sekadar mengambil angin di sekitar kawasan kabin kerana ianya mempunyai satu pemandangan saujana mata memandang. Jangan lupa untuk mengunjungi ruang Pavilion untuk riadah waktu pagi anda, kerana ia juga menyediakan mesin latihan berat asas di sini.

Lawati laman web Cabinz Ecottage untuk maklumat lanjut.

Semoga dengan kehadiran 4 buah resort ini, ia bakal mencetuskan lebih banyak produk-produk pelancongan baru buat Seremban. Sebuah negeri yang penuh budaya dan penghuni yang ramah-tamah seperti Negeri Sembilan, pasti mempunyai banyak perkara yang menarik untuk dikongsikan dengan pengunjung.

BACA Lagi: 7 Sebab Kenapa Ipoh Adalah Destinasi Percutian Paling Hipster Di Malaysia

LIKE dan FOLLOW Vocket di Facebook serta Instagram


Hantu Kak Limah Pecah Rekod Lagi, Catat Kutipan RM32.5 Juta 18 Hari Tayangan

Nampaknya tiada yang dapat menahan amukan Kak Limah di pawagam. Astro Shaw berkongsi jumlah kutipan terkini Hantu Kak Limah di Instagram di mana HKL sudah membuat kutipan RM32.5 juta dalam masa 18 hari tayangan sahaja.

HANTU KAK LIMAH CIPTA DIMENSI BARU RAIH RM32.5 JUTA! Buat julung kali dalam lipatan sejarah perfileman tanah air menyaksikan filem tempatan berjaya meraih kutipan pecah panggung RM32.5 juta menerusi filem Hantu Kak Limah arahan Mamat Khalid. Pihak penerbit Astro Shaw dan Infinitus Gold sama sekali tidak menjangkakan sambutan Hantu Kak Limah mampu pergi sejauh ini dan mengucapkan terima kasih kepada rakyat Malaysia, Brunei dan Singapura kerana menyokong filem ini. Malah, menariknya, ramai penonton yang sudah menyaksikan filem ini lebih dari 7 kali. Ternyata filem ini adalah untuk hiburan sekeluarga. HKL masih ditayangkan di 148 pawagam di Malaysia, Brunei dan Singapura. 🇲🇾🇸🇬🇧🇳 #HantuKakLimah #HKL #HKLPerghh #CerCiter #KejungPerut

A post shared by  Astro Shaw Sdn Bhd (@astroshaw) on Aug 27, 2018 at 12:00am PDT

Hantu Kak Limah masih ditayangkan di 148 pawagam di Malaysia, Brunei dan Singapura. Kutipan hebat ini tidak akan terjadi tanpa sokongan penonton. Jika penerimaan kekal memberangsangkan, filem ini semestinya akan terus ditayangkan di semua pawagam berdekatan anda.

Dikhabarkan, ada yang sanggup menonton filem ini sebanyak 7 kali di pawagam kerana sangat suka dengan filem HKL. Anda pula, sudah berapa kali anda menonton di pawagam?


Hanya 1 daripada 8 Pengguna Telefon Menggunakan iPhone

Berdasarkan laporan daripada Strategy Analytics setakat Q3 2016, sistem operasi Apple iaitu iOS semakin kurang digunakan pengguna. Penggunaan iOS yang boleh dikatakan agak minoriti berbanding Android jatuh 1.5% berbanding sebelum ini menjadikan cuma 12.1% pengguna telefon menggunakan iPhone.

Dalam pada itu, market buat Android semakin berkembang setiap tahun dimana mencatatkan hampir 87.5% pengguna sepanjang Q3 2016.

Untuk mengatakan sistem operasi iOS tidak cukup bagus sudah tentunya tidak. Lambakan telefon Android yang berkos rendah lebih menjadikan keutamaan para pengguna khususnya di negara-negara yang mempunyai gaji purata bulanan lebih rendah berbanding sebuah iPhone.

Walabagaimanapun, harus diketahui data yang diperoleh mungkin bakal berubah berikutan kehadiran iPhone 7 di dalam pasaran. Pihak Apple juga harus berusaha dengan lebih lagi untuk memastikan pengguna lebih berminat untuk menggunakan sistem operasi iOS berbanding Android.

Mengenai jumlah pengguna Blackberry dan Windows Phone, masing-masing mencatatkan kurang daripada 3% pengguna seluruh dunia setakat ini. Berdasarkan ramalan daripada Strategy Analytics, kemungkinan kedua-dua telefon ini bakal ‘lesap’ di dalam pasaran beberapa tahun daripada sekarang.


Hanya 10 Kes COVID-19 Dicatatkan Hari Ini, Terendah Sejak PKP Dilaksanakan

Hanya 10 kes COVID-19 dicatatkan hari ini (28 Mei 2020) dan ini merupakan jumlah kes terendah yang dicatatkan dalam negara setakat ini, paling Rendah Sejak Perintah Kawalan Pergerakan (PKP) dilaksanakan.

Dua hari lalu (26 Mei 2020), Malaysia mencatatkan peningkatan sehingga 187 kes yang dilaporkan, 10 kes adalah kes import yang mendapat jangkitan di luar negara (iaitu tujuh (7) warganegara Malaysia dan tiga (3) pemastautin tetap / pasangan kepada warganegara Malaysia).

Daripada 177 kes penularan tempatan, 173 kes adalah bukan warganegara Malaysia di mana 155 kes telah dikesan di Depot Tahanan Imigresen (DTI) Bukit Jalil, dan 13 kes daripada Kluster Pengawal Keselamatan Cheras.

Semalam, 15 kes COVID-19 dilaporkan dan daripada 15 kes baharu yang dilaporkan, enam (6) kes adalah kes import yang mendapat jangkitan di luar negara. Daripada sembilan (9) kes penularan tempatan pula, empat (4) kes adalah bukan warganegara Malaysia. Kes penularan tempatan di kalangan warganegara Malaysia adalah empat (4) kes sahaja.

Terkini #covid19malaysia, 28 MeiKes sembuh = 86Jumlah kes sembuh = 6,169Kes baharu positif = 10Jumlah positif = 7,629Kes kematian = 0Jumlah Kes kematian = 115Sebanyak 8 kes dirawat di ICU dan 4 daripadanya memerlukan bantuan alat pernafasan. pic.twitter.com/sQBbo7uNvf

— KKMPutrajaya (@KKMPutrajaya) May 28, 2020

Ini bermakna kes single digit COVID-19 tidak mustahil untuk dikecapi tidak lama lagi. Tetapi rakyat malaysia tidak boleh gembira awal kerana kes COVID-19 mungkin kembali meningkat kerana sambutan perayaan Hari Raya Aidilfitri.

Menurut Datuk Seri Dr. Noor Hisham, sekiranya tiada kes peningkatan mendadak jangkitan dalam negara sehingga 9 Jun depan, lebih banyak sektor sosial boleh dibuka kepada umum.

Teruskan ikut saranan Kementerian Kesihatan Malaysia iaitu elakkan 3C (Crowded place, Confined space & Close conversation), amalkan 3W (Wash, Wear & Warn) dan terus patuh kepada S.O.P.

Berikut adalah beberapa artikel berkaitan COVID-19 yang anda boleh baca. Klik pada pautan di bawah.

Kisah Penggali Kubur Mangsa COVID-19, Kerja 15 Jam Sehari Dengan Upah Sebanyak RM1,200

Hotel Lima Bintang Di Kuala Lumpur Sedia Untuk Dijual Berikutan COVID-19

Anjing Ini Masih Setia Menunggu Tuannya Yang Telah Meninggal Dunia Akibat COVID-19


Hanya 10 Unit Dibina, Cristiano Ronaldo Dilihat Pandu Bugatti Centodieci Bernilai RM38 Juta

Cristiano Ronaldo merupakan salah seorang pemain bola sepak yang mempunyai ‘taste‘ dalam memilih model-model kereta untuk dijadikan koleksi peribadinya.

Beliau sering kali dikaitkan sebagai pemilik model one-off  Bugatti La Voiture Noire. Namun sebaliknya, pemain bola sepak berusia 38 tahun itu merupakan salah seorang pemilik Bugatti Centodieci yang ditawarkan sepuluh unit sahaja di seluruh dunia.

Baru-baru ini tular satu rakaman video Cristiano dikelilingi oleh orang ramai yang tidak mahu melepaskan peluang untuk bergambar dengan beliau serta kereta mewahnya itu.

Cristiano Ronaldo estuvo anoche paseando por las calles de Madrid con su Bugatti Centodieci. pic.twitter.com/RsU3o63ShU

— Real Madrid Unido™ (@RMadridUniido) March 29, 2023

Semasa Cristiano cuba masuk ke dalam kereta, beliau dijaga oleh pengawal peribadi yang menghalang orang ramai daripada terus ‘mengganggu’ CR7 dan teman wanitanya meninggalkan lokasi.

Bugatti Centodieci diperkenalkan pada 2019 bersempena ulang tahun ke-110 jenama kereta mewah Perancis itu dan diinspirasikan daripada model ‘Bugatti EB110’. Terhad 10 unit sahaja dibina dan berharga €8 juta (~RM38.46 juta) sebuah sewaktu pelancaran.

Hypercar itu mempunyai enjin 8-liter W16 quad-turbocharged yang menghasilkan output kuasa 1,578 hp dan boleh memecut 100km/j dalam 2.4 saat, serta maksimum kelajuan 380km/j.

Selain jenama Bugatti, Cristiano turut memiliki beberapa model kereta eksotik lain seperti Ferrari Monza, Ferrari F12tdf, Ferrari 599 GTO, McLaren Senna, Aston Martin DBS Superleggera dan Lamborghini Aventador.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Hanya 15 Buah Basikal Noordung ‘Cafe Racer’ Ini Akan Dihasilkan

Syarikat pembuat basikal mewah dari Slovenia, Noordung terkenal dalam menggabungkan basikal dengan muzik. Basikal ciptaan terbaru syarikat ini, Angel Edition cuma akan dihasilkan sebanyak 15 buah dan akan dibuat secara handmade sepenuhnya.

Bagi peminat motosikal Cafe Racer, ini adalah basikal untuk anda. Basikal ini akan dibina dengan rangka carbon fibre untuk memastikanya ianya sebuah basikal yang ringan. Bentuknya basikal ini juga sangat menarik kerana rekaanya yang berbentuk seperti sebuah motosikal.

Paling menarik tentang basikal ini adalah pada tanknya yang mempunyai fungsi 4 dalam satu. 4 fungsi berkenaan adalah membantu untuk memudahkan kayuhan anda, sebagai speaker untuk mainkan lagu dari telefon pintar, mempunyai dua port USB yang membolehkan anda mengecas gajet anda dan fungsi terakhir yang paling unik; mengesan kualiti udara di persekitaran anda untuk menganalisa laluan yang manakah paling terbaik untuk anda membuat kayuhan. Gila awesome basikal ini.

Perlu diingatkan basikal handsome Noordung Angel Edition ini akan dihasilkan sebanyak 15 unit sahaja dan dibuat sepenuhnya dengan tangan. Disebabkan itu harga untuk sebuah basikal ini agak mahal. Ianya akan dijual pada harga 8,000 Euro (lebih kurang RM37 Ribu). Sama harga dengan sebuah motosikal Triumph. Tetapi kalau anda nak jadi antara 15 orang dalam dunia ini yang mempunyai basikal ini, bolehlah membuat tempahan di laman Noordung di sini.


Hanya 20 Syarikat Sahaja Yang Dikenakan Saman Melibatkan Isu Pencerobohan Data Sejak 2017

Sudah banyak kali kita mendengar laporan berkenaan pencerobohan data yang berlaku kepada syarikat-syarikat gergasi di luar sana. Tetapi jarang sekali, kita melihat syarikat terbabit dikenakan tindakan undang-undang kerana mempunyai sistem sekuriti siber yang lemah dan seumpamanya.

Menerusi laporan Menteri Komunikasi dan Digital, beliau mendedahkan data sejak tahun 2017 sehingga kini mendapati sekitar 20 syarikat sahaja yang dikenakan saman berhubung isu pencerobohan data melibatkan pengguna.

Tinjauan dalam tempoh 6 tahun tersebut juga mendapati pengenaan denda yang dilakukan secara puratanya adalah sebanyak RM24,000 bagi setiap satu kesalahan. Malah, beliau merasakan jumlah denda yang dikenakan adalah rendah jika nak dibandingkan dengan nilai data yang dicuri.

Jadi, beliau mencadangkan tindakan semakan semula undang-undang perlu dilaksana segera untuk melindungi kesejahteraan data pengguna dari semasa ke semasa. Hal ini kerana data pengguna dianggap sebagai  harta negara dan menjadi satu kewajiban untuk semua pihak berkaitan menjaganya dengan sebaik mungkin.


Hanya 3% Pencarum Mampu Untuk Tanggung Persaraan Menurut KWSP

Seperti yang ramai sedia maklum, tahun-tahun kebelakangan ini jelas merupakan tahun yang sukar buat orang ramai akibat kehadiran pandemik COVID-19. Terdapat individu yang kehilangan pekerjaan dan terdapat juga kumpulan yang terpaksa menerima gaji yang lebih rendah.

Insiden yang tidak disangka ini turut menjemput pihak kerajaan untuk memperkenalkan i-Sinar, i-Lestari dan i-Citra dalam usaha untuk memudahkan para pencarum Kumpulan Wang Simpanan Pekerja (KWSP) mengeluarkan wang caruman untuk digunakan sebagai perbelanjaan harian.

Dilaporkan langkah yang dilakukan pencarum walau bagaimanapun telah membuatkan para pencarum berumur 55 tahun dan ke bawah mempunyai jumlah simpanan persaraan yang rendah sekaligus tidak cukup untuk menanggung persaraan kelak.

Menurut Ketua Pegawai Strategi KWSP, Nurhisham Hussein, impak COVID-19 telah membuatkan pihak mereka menjangkakan sekitar 3% sahaja pencarum yang mampu bersara dengan selesa.

Tambahnya lagi, menjelang akhir tahun ini, 54% pencarum berumur 54 tahun dan ke bawah mempunyai jumlah caruman kurang daripada RM50,000 dalam akaun simpanan.

Berdasarkan isu yang berlaku, pihak mereka turut meluahkan rasa simpati dan berharap pengeluaran yang dilakukan sekaligus dapat meringankan beban kewangan yang dihadapi akibat COVID-19.

Sebagai rekod, 80% lelaki dan 90% wanita di Malaysia berpeluang mencecah umur 60 tahun manakala satu per tiga lelaki serta dua per tiga wanita mampu mencapai umur 80 tahun.

Melihat kepada jumlah umur persaraan yang mungkin tidak akan dinaikkan, berkemungkinan besar ramai pencarum yang tidak mempunyai dana yang mencukupi untuk hidup pasca persaraan.

Tular pada minggu ini apabila pasangan ini memaki hamun pihak pengawal keselamatan selepas tidak menjaga anak mereka yang ditinggalkan di meja pengawal.

Tinggal Anak Dan Maki Hamun Pengawal Keselamatan, Tindakan Pasangan Ini Raih Perhatian Netizen

‘Joker’ Jepun Bakar Kereta Api, Tikam Orang Ramai Hingga 17 Penumpang Tercedera


Hanya 8 Unit Di Malaysia, Vespa GTV 300 ‘Sei Giorni’ Dijual Pada Harga RM38,000

Peminat tegar jenama Vespa pasti mengenali sejarah di sebalik scooter ini. Pada tahun 1951, satu kumpulan Vespa yang diberi nama Piaggio Squadra Corse (racing team) memenangi 9 emas dalam satu pertandingan dinamakan Sei Giorni atau 6 Hari mengalahkan motorsikal off-road lain di zaman berkenaan.

Sebagai menyambut peristiwa yang berlaku di Varese, Itali ini, Vespa menghasilkan model edisi khas Sei Giorni untuk model GTV 300. Setiap vespa hadir dengan nombor siri disamping teknologi model seperti liquid-cooled, sistem brek ABS dan banyak lagi. Menarik apabila lampu pada scooter ini berada di bahagian mudguard dan bukannya di bahagian handle.

Hadir dengan satu warna sahaja (Verde Matt), tertera nombor 6 di bahagian depan sebagai simbol 6 hari perlumbaan pada hari ikonik ini. Ianya sudah pun boleh ditempah di cawangan Vespa Malaysia sejak bulan lalu pada harga RM38,000 (sekitar RM40,000 jika termasuk cukai jalan).

Dikatakan ini adalah Vespa terpantas yang dikeluarkan oleh Vespa setakat ini. Jika anda tidak percaya, mungkin boleh beli dan cuba sendiri.

Saksikan Guns ‘N Roses Beraksi Di ‘Not In This Lifetime Tour Live In Malaysia’

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.</


‘Hanya Ada Makanan’- Wanita Ini Jelaskan Hal Sebenar Selepas Dikecam Ambil Ketuhar Di Mydin Mart

Sebelum ini tular gambar mangsa banjir membawa kotak berisi ketuhar keluar daripada pasar raya Mydin. Pihak Mydin dalam satu kenyataan telah menghalalkan keperluan makanan yang diambil mangsa banjir untuk kelansungan hidup dan bukannya niat sebaliknya.

Lantaran penularan gambar tersebut, wanita dalam gambar itu terima kecaman hebat netizen. Oleh itu, wanita tersebut tampil menjelaskan perkara sebenar berhubung perkara itu.

ISU BAWAK KELUAR KOTAK OVEN DARI MYDIN SRI MUDA pic.twitter.com/yEu3Vbf0Hg

— Zakuwan Awang🏴 (@ZakuwanAwang) December 25, 2021

Menerusi sebuah video, wanita tersebut menjelaskan bahawa kotak itu digunakan bagi mengisi makanan yang ingin dibawa pulang seperti biskut dan sardin sekaligus menafikan dakwaan netizen bahawa dirinya membawa pulang ketuhar.

Difahamkan wanita tersebut hanya mengambil makanan diperlukan untuk anaknya yang sudah 3 hari tidak makan. Malah, wanita itu turut meminta maaf kerana mewujudkan salah faham melalui tindakannya itu.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Lapar Dan Mahu ‘Survive’, Mangsa Banjir Di Taman Sri Muda Terpaksa Pecah Masuk Kedai Serbaneka

‘Saya Halalkan Perbuatan Mereka’- Pengarah Urusan Jawab Isu Mydin Dipecah Masuk Oleh Mangsa Banjir

‘Ini Mencuri Namanya’- Netizen Kecewa Lihat Segelintir Individu Ambil Kesempatan Terhadap Mydin Mart


‘Hanya Ayam Seketul Dan Telur Masin’ – Set Nasi Kandar Dicas Harga RM32.65 Didakwa Tersilap Kira

Sejak akhir-akhir ini, pastinya ramai sedia maklum dengan kenaikan harga barangan melibatkan makanan dan sebagainya yang sekaligus memberi kesan besar kepada pengguna.

Semalam sebuah lagi kes mengenai harga makanan telah tular di mana seorang wanita ini yang menjamah nasi separuh pinggan, seketul ayam, telur masin, sedikit kuah bersama air limau suam dikenakan cas sehingga RM32.65.

Perkongsian hidangan beserta resit di sebuah restoran yang terletak dalam Lapangan Terbang Antarabangsa Pulau Pinang sekaligus menimbulkan pelbagai perbincangan di kalangan netizen mengenai cas yang dikenakan.

Terdapat para netizen yang menafikan harga yang dikenakan serta malabelkannya sebagai harga yang tidak munasabah dan terdapat juga netizen yang berpendapat harga yang dikenakan adalah wajar berikutan lokasinya yang terletak di dalam lapangan terbang antarabangsa. Berikut merupakan respon netizen mengenai isu ini.

Eh samaaa. Saya baru isnin minggu lepas makan situ. SAYA PUN RASA MAHAL. Nasi sikit sayur sikit dan bendi rm8 dan mak saya punya ada ayam. Saya tegur kata mahalnya. Tanya macam mana dia kira, saya cuma nak tahu. Dia mula nak marah letak pen waktu kira2. Dah mmg rasa mahal.

For airport food price. Considered ok ni.

— Isabella M. Cullen (@mysarabella) May 23, 2022

Dalam pada itu, berikutan perkongsian wanita ini yang tular, beliau telah menerima panggilan daripada pihak restoran nasi kandar berkenaan dalam memaklumkan berlaku kesilapan daripada pihak juruwang melibatkan pengiraan di mana harga bagi nasi kandar berkenaan hanyalah RM13.30 sahaja. Situasi yang berlaku difahamkan telah diselesaikan dengan baik.

Sehubungan dengan itu, orang ramai dinasihatkan membuat semakan terlebih dahulu sebelum mendapatkan makanan serta meminta untuk disemak semula harganya sekiranya mendapati harga yang tertera didapati sangat tinggi.

Tular pada minggu ini apabila Chef Ammar tampil jelaskan punca caj tambahan dikenakan berikutan terdapat pelanggan yang mengadu dikenakan bayaran untuk membungkus bayaran.

Pertikai Kena Bayar Untuk ‘Take Away’, Chef Ammar Jelaskan Sebab Caj Tambahan Dikenakan

Lebih Setahun Lif Rosak, Respon Tidak Masuk Akal RapidKL Terhadap Golongan OKU Buat Netizen Berang


4 Sebab Anda Patut Pilih INNSiDE by Meliá Jadi Lokasi ‘Staycation’ Anda Di Kuala Lumpur

INNSiDE by Meliá Kuala Lumpur Cheras secara rasminya dibuka pada 25 Mac 2023 dan hotel yang hadir dengan 238 bilik ini terletak di hab komersial yang meriah di Cheras, dikelilingi dengan pusat membeli-belah.

Untuk pengetahuan anda, hotel INNSiDE ini dibuka dengan reka bentuk yang menyeronokkan dimana menawarkan ruang untuk perniagaan dan percutian. Susulan pembukaan hotel ini, saya telah berpeluang menginap di hotel ini untuk merasai sendiri tarikan hotel ini.

INNSiDE Kuala Lumpur just open to public. Such a nice place to stay since it’s located near to shopping mall. You can shopping and enjoyed the facilities in the hotel. #fyp #foryou #foryourpage #staycation #kualalumpur #innsidebymelia #innsidekualalumpur #travel #enjoylife #xyzbca #hotel #beritaditiktok

Saya menginap di hotel ini pada bulan puasa dan sesuai dengan gaya kerja saya, maka saya memutuskan untuk ‘work from hotel’ atas jemputan pihak hotel INNSiDE. Jom ikuti pengalaman saya menginap di sini dan mungkin anda mahu menginap di sini selepas ini.

Hotel ini menawarkan enam kategori bilik. Jenis bilik tingkat permulaan, The INNSiDE Room, bermula pada 22 meter persegi dan mempunyai pancuran mandian hujan, katil bersaiz king yang mewah. Terdapat sentuhan warna biru biru pada kerusi dan pencahayaan ungu kabinet TV.

Kategori seterusnya adalah Townhouse Xtra, iaitu keluasana 85 dan 102 meter persegi. Suite yang luas ini mempunyai ruang tamu/ruang makan dan ruang tidur yang berasingan, serta bilik mandi dengan tab mandi yang menghadap ke pemandangan luar. Jenis suite juga mempunyai dua TV, alat pembuat kopi Nespresso, konsol permainan video dan bar mini premium percuma.

Menu restoran ini menampilkan keistimewaan seperti Italian Lobster Aglio Olio dan daging kambing mengiurkan, serta pilihan makanan yang sihat seperti Smoked Salmon Benedict dan Chicken Pesto. Pilihan bufet atau a la carte disediakan untuk sarapan, makan tengah hari dan makan malam.

Disebabkan saya menginap di sini ketika bulan puasa, maka saya telah berbuka puasa dengan buffet Ramadan yang ditawarkan dengan harga RM89.90 untuk seorang dewasa. Terdapat banyak pilihan makanan dan jujur kesemuanya sedap belaka. Untuk sahur pula, nasi dan ayam blackpaper menjadi pilihan saya dan makanan dihantar ke bilik.

Hotel ini mempunyai kolam infiniti yang dikelilingi pokok palma terbuka yang dibuka sepanjang hari. Malah, bagi mereka yang ingin bersenam boleh berbuat demikian pada bila-bila masa dengan gimnasium 24 jam yang menampilkan peralatan kardio terkini.

Untuk meningkatkan kerja bersama dan merangsang kreativiti, hotel ini mempunyai dua kawasan pelbagai fungsi yang menarik, The Big Ideas Space dan The Recording Studio, boleh menampung sehingga 30 orang tetamu.

Terletak di tingkat 5, Big Ideas Space menampilkan sofa yang selesa dengan corak warna dan reka bentuk yang berani iaitu hijau lumut, biru pirus dan corak houndstooth dipadankan sebelah-menyebelah.

Meja mesyuarat yang luas menghadap projektor memenuhi keperluan kumpulan tetamu kecil dan nomad digital. Studio Rakaman, yang juga berkongsi tingkat 5 hotel ini, dilengkapi denganTV skrin besar dan pelbagai ruang yang selesa untuk bekerja atau beramah mesra.

INNSiDE by Meliá Kuala Lumpur Cheras ialah properti Meliá kedua yang debut di Malaysia. Meliá Kuala Lumpur ialah hotel dengan 288 bilik mewah di pusat bandar yang telah menerima tetamu sejak 1990.

Harga bilik bermula sekitar RM238++ setiap bilik untuk satu malam termasuk sarapan pagi untuk dua orang dari Mac 2023 – Mei 2023. Untuk tempahan bilik, sila email [email protected] atau hubungi +603 9133 0700.


Hanya Bawa Tangga, Pemuda Berani Menyamar Jadi Juruteknik Untuk Masuk Sneakerlah Secara Percuma

Hidup hanyalah sekali, boleh dikatakan ramai orang yang berpegang dengan kata-kata tersebut dan melakukan banyak hal yang luar biasa untuk kepuasan diri.

Itulah yang dilakukan oleh pemuda ini apabila menyamar sebagai technician cuba menyelinap masuk ke dalam pesta Sneakerlah yang dianjurkan di Mid Valley Megamall baru-baru ini.

hidup cuma sekali #fypシ #fyp #sneakerlah2022 #sneakerlah #xyzbca

♬ original sound – datboi ariq – datboi ariq

Menerusi video terbabit, mereka berjaya lolos ke dalam pesta dan menikmati konsert ketika penganjuran pesta tersebut. Malah, mereka juga berdepan detik cemas apabila hampir kantoi menyamar sebagai technician dan tidak memiliki pas masuk.

Perkongsian tersebut telah meraih perhatian orang ramai dan rata-rata netizen terkejut dengan tindakan berani pemuda terbabit yang menyamar untuk menyelinap masuk ke dalam pesta sneaker terbesar itu.

Bukan itu sahaja, ada juga netizen yang tertanya-tanya di mana mereka meletakkan tangga tersebut selepas berjaya masuk ke pesta terbabit. Malah, segelintir netizen juga tidak bersetuju dengan tindakan mereka kerana bimbang akan ada yang mengikut jejak langkah mereka dan mencetuskan permasalahan kelak.

Sekadar makluman, selepas 2 tahun terhenti disebabkan COVID-19, pesta Sneakerlah ini telah berlangsung dengan jayanya pada hujung minggu lalu.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Netizen Tegur Tindakan Keluarga Ini Bentang Tikar Dan ‘Berkelah’ Di KLIA

Duduk Kondominium Mewah Tapi Mohon Bantuan Zakat, Siasatan MAIWP Ini Bongkar ‘Sisi Gelap’ Segelintir Pemohon


Hanya Bayar RM2, Anda Boleh Jimat Sehingga RM600 Dengan #PekSenangRaya Grab

Pejam celik tidak lama lagi kita sudah hampir menyambut perayaan Aidilfitri. Rasanya baru mula puasa semalam kan? Kami yakin ramai antara anda tengah sibuk buat persiapan raya seperti membeli baju, hias rumah, buat kuih dan sebagainya.

Biasanya, hujung minggu kita akan shopping sakan beli semua keperluan. Dari satu mall, ke pusat bandar Kuala Lumpur, Shah Alam, SOGO dan sebagainya. Sempat ke nak buat semua itu dalam sehari?

Percaya atau tidak kalau kami kata aplikasi Grab boleh jimatkan masa anda dalam melengkapkan segala persiapan raya? Jadi, anda ada banyak masa yang boleh diluangkan bersama keluarga dan rakan-rakan!

Apa yang anda boleh dapat dengan #PekSenangRaya dari Grab ini? Haa, dengan hanya RM2, anda boleh dapat tawaran bernilai sehingga RM600 sepanjang musim perayaan Aidilfitri kali ni. Ya, betul! RM600! Banyak kan? Boleh beli 6 pasang baju raya dengan nilai tersebut!

#PekSenangRaya daripada Grab ini ada 41 kod promo atau baucer yang anda boleh gunakan untuk naik Grab, pembelian dan servis penghantaran makanan di GrabFood, penghantaran bungkusan melalui GrabExpress, tawaran pelancongan, pakaian dan produk kecantikan dan pembayaran di restoran, cafe dan banyak lagi dengan GrabPay Credits.

Tunggu apa lagi? Buka aplikasi Grab anda dan beli #PekSenangRaya ini di laman utama aplikasi, sebab kempen ini akan tamat pada 17 Jun 2019 dan stok sangat terhad!

1. Potongan 20% di GrabFood dan 20% rebat bila anda buat pembayaran dengan GrabPay di kedai seperti Domino’s, The Alley, Baskin Robbins, Ben’s, Boat Noodle, McDonald’s, Secret Recipe, Dave’s Deli dan banyak lagi!

Kalau tidak mahu pening berasak dalam traffic jam atau di mall untuk buka puasa nanti, GrabFood sahaja! Kalau dah di luar tu, bayar ke restoran dengan GrabPay ringan sikit beban sebab ada rebat.

2. Rebat 20% bila anda shopping dan buat pembayaran dengan GrabPay Credits di Fashion Valet, Poplook dan Bubble Gum Wax. Jimat 20% storewide di Laneige, The Body Shop dan Lazada dengan menggunakan baucar. Wah, jimat duit nak shopping baju dan persiapan raya macam ini!

3. Potongan 20% dengan pembelian pakej di KLOOK, OYO dan rebat 20% untuk pembelian tiket di KLIA Express. Siapa yang selalu stay hotel sebab rumah di kampung tidak muat untuk seluruh keluarga berkumpul, memang berbaloi dapatkan #PekSenangRaya ini!

4. Potongan RM3 bila anda naik Grab dan potongan 20% untuk penghantaran di GrabExpress. Tak perlu susah-susah cari parking bila pergi bazar Ramadan atau buka puasa kat rumah kawan. Jimat kan? Kalau tidak sempat nak datang rumah kawan-kawan, anda boleh hantar hamper atau kuih raya dengan GrabExpress (di Lembah Klang sahaja).

1.Buka aplikasi Grab (kalau belum ada, download sekarang di iOS dan Android, kemudian daftar macam biasa).
2.Klik pada Pek Senang Raya di laman utama aplikasi Grab anda.
3.Slide untuk membeli dan buat pembayaran RM2 dengan GrabPay Credits(Belum aktifkan wallet? Lihat sini).
4.Bila selesai buat bayaran, semua kod promo dan baucar korang ada di GrabRewards > My Rewards.

Sebelum buat pembelian #PekSenangRaya ni, pastikan anda dah tambah nilai GrabPay wallet anda siap- siap. Dah, itu sahaja! Senang kan? Cepat, beli sekarang!

Sudah sedia untuk beli? Anda boleh klik terus link ini kalau anda sedang membaca artikel ini dari telefon bimbit. Sekarang, anda boleh duduk dan relaks!

Lebih-lebih lagi di bulan Ramadan semua nak lebih yakin dengan waktu solat, berbuka dan sebagainya. Anda tak perlu download aplikasi baru untuk periksa waktu solat. Apa kata buka aplikasi Grab, dekat laman utama aplikasi Grab anda boleh scroll dan lihat Prayer Times widget yang menyenaraikan waktu solat dan lokasi masjid terdekat. Malah, anda boleh tetapkan reminder bila tibanya waktu solat dan Grab akan beri notifikasi untuk ingatan anda. Hebat!

Apa kata ubah sikit cara anda bagi duit raya tahun ni ke arah yang lebih ‘moden’. Kita bagi duit raya melalui GrabPay je.Tak perlu susah-susah beratur dekat bank lagi untuk tukar duit! Caranya:

1.Tekan ‘Pay’ dekat laman utama aplikasi Grab anda.
2.Pilih ‘Mobile Number’ dekat bahagian bawah kanan skrin.
3.Pilih nombor telefon orang yang anda nak bagi duit raya.
4.Masukkan nilai GrabPay Credits yang korang nak bagi dan slide untuk menghantar. Senang!

*Pastikan anda sudah set up GrabPay wallet & nombor telefon penerima berdaftar dengan Grab dan mempunyai aplikasi Grab serta akaun GrabPay wallet mereka sudah diaktifkan.*

Tunggu apa lagi? Kalau belum download aplikasi Grab, cepat download sekarang dan dapatkan #PekSenangRaya dari Grab untuk menikmati tawaran serta fungsi dan ciri hebat daripada Grab.

Untuk terma dan syarat pembelian dan cara penggunaan #PekSenangRaya dari Grab ni, layari laman web Grab.

Selamat Hari Raya dan Selamat Senang Raya dari Grab dan Vocket!


Hanya Bayar RM480, Lelaki Ini Kongsi Cara Pinjaman Kereta Jadi ‘Percuma’ Jika Meninggal Dunia

Menguruskan harta selepas kematian mungkin adalah salah satu perkara yang rumit untuk difikirkan oleh waris dan keluarga.

Malah, beberapa kejadian sebelum ini juga menunjukkan kepada kita betapa pentingnya untuk menguruskan harta dengan baik ketika masih hidup agar tidak menimbulkan kesukaran bila meninggal dunia kelak.

Antara perkara yang paling utama untuk difikirkan bila seseorang meninggal dunia sudah pastinya hutang-piutang si mati ketika mereka masih hidup.

Dan antara hutang yang sering membuatkan kita tertanya-tanya apakah yang akan berlaku sudah pastilah bila ia melibatkan pinjaman berskala besar seperti kereta dan rumah kerana ia melibatkan institusi kewangan seperti bank.

Bagaimanapun, seorang pengguna Twitter @FakeLecturer baru-baru ini berkongsi satu tips yang mungkin akan meredakan sedikit kegusaran yang dialami keluarga si mati membabitkan pembiayaan pinjaman kereta.

Dalam ciapannya itu, beliau menasihatkan orang ramai agar mengambil auto life insurance untuk mengelakkan kerisauan waris-waris memikirkan untuk membayar pinjaman yang telah dibuat si mati sebelum ini.

Kalau korang beli kereta, ambik auto life insurance. Bayar one time fee, pastu in case meninggal, kereta tu jadi free untuk waris. Takdelah waris kena fikir mana nak cekau duit bayar bulan2.

Untuk rumah pun ada insurance yang sama, dulu dipanggil MRTA/MLTA.

— Fake Lecturer (@FakeLecturer) February 22, 2020

Menjelaskan lanjut mengenai perkara itu, dia turut berkongsi pengalaman peribadinya menggunakan auto life insurance sebelum ini ketika membeli kereta pada 2015.

“Saya pernah membeli kereta Toyota Vios pada 2015 dengan harga sekitar RM90,000 dan auto life insurance untuk kereta itu adalah sekitar RM480 […]

“RM480 itu tidak memberikan apa-apa manfaat tetapi ia membuatkan saya tidak risau sekiranya saya meninggal dunia terlebih dahulu,” kongsinya di Twitter.

Dia bagaimanapun memberitahu tidak jelas bagaimana syarikat insurans tersebut membuat perkiraan untuk menentukan premium yang terpaksa dibayar ketika itu.

Bukan saja pembiayaan kereta, malah dia turut berkongsi bagaimana pembiayaan rumah juga mempunyai polisi yang hampir sama dengan auto life insurance tersebut.

Ketika membeli rumah sebelum ini, beliau dikenakan bayaran RM10,000 bagi mendapatkan insurangs MRTA  bagi memudahkan pengurusan pinjamannya sekiranya perkara yang tidak diingini berlaku seperti yang dialami kawannya.

“A friend of mine, bapak dia belikan rumah untuk dia kat Bangi, not cheap I tell you. Unfortunately, (or fortunately, depending on how you view this) after 2 years bapak dia meninggal dunia.

“Insurance cover the whole loan, basically dia dapat rumah tu free,” kongsinya mengenai perkara tersebut.

Bagi anda yang kurang faham dengan MRTA ini, berikut adalah penjelasan daripada netizen yang menerangkan mengenai perkara itu dengan lebih lanjut.

Selain berkongsi tips berguna itu di ciapannya di Twitter, @FakeLecturer juga turut menjawab persoalan yang diajukan oleh netizen-netizen yang kurang jelas dengan auto life insurance dan juga MRTA serta MLTA.

Knowledge is power. Takpe, nanti dah 5 tahun tukar kereta lain buat siap2 autolife. Kite tak tau bile kite nak mati kan.

Dia totally separate dengan insurans tahunan yang cover accident tu tau. Kalau contoh ambik auto life dengan CIMB tapi mase hidupkan road tax dengan insurans tahunan tu tukar2 bank lain pon, auto life tu tetap in effect.

Kalau kereta dah habis bayar maknanya insurans tu pun tamat lah. Whatever happens after that, insurans tu not in effect dah. Sebab tujuan insurans tu pon untuk cover bayaran bulanan hutang kereta tu.

You have to get in contact with the bank that finances your car lah bro, diorang boleh bagitau.

Baca kisah sebenar di sebalik video wanita yang mengamuk selepas keretanya ditarik sebelum ini. Klik pautan di bawah untuk membaca.

Mengamuk Ketika Kereta Ditarik, Netizen Dedah Kisah Sebenar Wanita Ini Yang Ramai Tidak Tahu

Suami Sanggup Curi Kereta Demi Penuhi Hasrat Isteri Mengidam Honda Jazz

Ini Cara Jurujual Masukkan Kereta Pameran Ke Dalam Pusat Membeli-Belah


Hanya Bayar Sekitar RM2,000 Untuk Rawatan, Lelaki Warga Asing Ini Puji Hospital Langkawi

Sebelum ini sering diperkatakan tentang isu pengurusan warga asing di negara kita terutamanya apabila melibatkan aspek kesihatan dan rawatan yang diberikan kepada mereka ini.

Walaupun mungkin ada yang berpendapat sistem kesihatan di negara kita belum cukup baik, namun lelaki warga asing Paul Penders melalui hantaran Facebook tampil memuji sistem kesihatan di negara ini.

Hantaran itu dibuat beliau selepas difahamkan mendapat rawatan di salah sebuah hospital di Langkawi baru-baru ini.

Walaupun tidak mempunyai fasiliti mewah seperti yang bakal dijangkakan warga asing ,namun dia menjelaskan masih dirawat dengan baik dan sangat profesional.

“Saya dapat semua ubat yang diperlukan termasuk morfine dan penjagaan diabetik. Makananannya juga bagus dan staf hospital berkerja dengan sangat, sangat kuat.

“Sistem mereka juga kelihatan sangat berteknologi (computerised) dan saya mendapat bekalan ubat yang banyak untuk dibawa pulang.

“Kesemua itu hanya lebih sedikit daripada RM2,000. Jika di Amerika Syarikat dan Eropah seseorang itu hanya membayar sebanyak ini untuk terlantar di atas katil tanpa semua penjagaan yang saya maklumkan dan juga ubat-ubatan,” kongsinya di Facebook.

Posted by Paul Penders on Thursday, 16 July 2020

Bukan saja mendapat layanan yang baik, malah pihak hospital juga menurutnya turut menawarkan untuk menghantar beliau ke Perlis untuk melakukan pemeriksaan RMI menggunakan bot hospital mereka. Bagaimanapun, dia menjelaskan tidak perlu melakukan rawatan tersebut dan tidak meneruskan dengan perkara itu.

“Tolong berhenti merungut dan bersifat negatif terhadap komuniti hospital tanpa memeriksa fakta. Langkawi mempunyai hospital yang sangat hebat.

“Langkawi boleh berbangga dengan komuniti hospital mereka yang sangat baik.

“Saya menghargai dan menghormati kesemua doktor dan jururawat yang bekerja keras ini. Terima kasih,” kongsi Penders di Facebook.

Baca perkongsian penuh beliau melalui pautan ini di bawah.

Sistem kesihatan di negara kita sememangnya diakui antara yang terbaik di dunia. Baca perkongsian lain kami mengenainya sebelum ini di pautan di bawah.

Malaysia Berada Di Tempat Pertama Bagi Kategori Perkhidmatan Kesihatan Terbaik Di Dunia

Ini Sebab Malaysia Diiktiraf Sebagai Negara Terbaik Tangani Penularan Covid-19

Perlekeh Kualiti ‘Gloves’ Buatan Malaysia, Netizen Sekolahkan Warga British Yang Berlagak


Hanya Bergelek Jika Dibayar RM20,000, Kenyataan Ifa Raziah Ditegur Ustaz Ahmad Dusuki

Sejak minggu lalu, nama Ifa Raziah telah menjadi bualan ramai apabila video dia bergelek sakan selepas majlis akikah tular di media sosial. Walau bagaimanapun, Ifa menjelaskan bahawa dia telah dibayar untuk membuat persembahan tersebut.

Terbaharu, dia diminta netizen untuk bergelek ketika live, namun Ifa mengatakan dia bukan sesuka hati untuk berbuat sedemikian sebaliknya dia dibayar. Tambahnya, tiada benda percuma di dunia ini dan dia tidak akan menerima sebarang pekerjaan tanpa dibayar.

A post shared by MISS DIVA IFA RAZIAH (@ifa_raziah)

“Bukan free tau. Aku duduk dalam dunia ini tak ada buat benda free. Semua berbayar. Bukan setiap hari kita untung, ada masanya kita tak untung macam orang berniaga seperti saya. Ada masa yang tak ada show (persembahan), ada masanya saya laris di pasaran di mana saya ada tiga atau empat kali show.” ujar Ifa

Kenyataan Ifa tersebut telah meraih perhatian ramai orang dan Ustaz Ahmad Dusuki Abdul Rani telah bertindak menegur Ifa dalam satu perkongsian di Facebook miliknya.

Ustaz Ahmad Dusuki juga mempersoalkan Ifa yang bangga bergelek di depan khalayak ramai dan mengatakan tindakan tersebut tidak mendapat pahala. Tambahnya, bukan semua duit itu membawa keuntungan dalam kehidupan tetapi boleh jadi membawa kecelakaan di masa depan.

“Setiap mukmin akan disoal di hadapan Allah nanti dari mana ia mendapatkan hartanya dan kemana ia membelanjakan hartanya di jalan Allah.

“Jika hartanya hanya mengenyangkan perutnya, tergolek goleklah ia di akhirat nanti, menjawab di hadapan Allah, lebih lebih lagi hartanya dari sumber menggolek mengelek punggungnya di khalayak ramai di dunia ini.” ujar Ustaz Ahmad Dusuki.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Popular Dengan Lagu ‘Sikok Bagi Duo’, Ini Penyanyi Yang Berjaya Cipta Fenomena Di TikTok

Lihat Bagaimana Filem Hindustan Jadikan Malaysia Sebagai Rujukan Aktiviti Rasuah


Hanya Berharga RM4.90, Ini Set Menu Rahmah Yang Ditawarkan MYDIN Setiap Hari

Bagi meringankan beban dan memastikan golongan B40 mampu membeli makanan di restoran pada harga berpatutan, kerajaan telah melancarkan inisiatif Menu Rahmah secara rasmi semalam.

Lebih 15,000 restoran menawarkan Menu Rahmah berharga RM5 bagi hidangan makanan tengah hari atau makan malam untuk golongan B40. Untuk pengetahuan anda, MYDIN juga terlibat dengan inisiatif ini dan mari kami kongsikan menu berbeza yang ditawarkan oleh MYDIN setiap hari.

Untuk hari Isnin, set makanan yang ditawarkan adalah nasi putih, ayam masak kicap bersama kacang panjang goreng serta disertakan dengan air minuman 500ml.

Pada hari Selasa pula, set makanan yang ditawarkan adalah nasi putih, ikan kembung goreng bersama tauge masak lemak serta air minuman 500ml.

Manakala pada hari Rabu pula, set makanan yang ditawarkan adalah nasi putih, ayam goreng kunyit dan bayam goreng disertakan dengan air minuman 500ml.

Set makanan yang ditawarkan pada hari Khamis adalah nasi putih, sambal ikan dan juga kubis goreng serta air minuman 500ml.

Pada hari Jumaat, set makanan yang ditawarkan mengandungi nasi putih, kari ayam dan tauge goreng beserta dengan air minuman 500ml.

Pada hari Sabtu pula, menu yang ditawarkan adalah nasi putih, ikan masak kicap dan kangkung goreng belacan serta lengkap dengan air minuman 500ml.

Set makanan yang ditawarkan pada hari Ahad adalah nasi putih, ayam sambal dan kubis goreng serta air minuman 500ml.

Setiap set makanan dijual dengan harga RM4.90 sahaja dan anda boleh dapatkan makanan yang enak serta berjimat. Pelanggan boleh dapatkan set makanan ini di Ready-To-Eat section di Pasar Raya Besar MYDIN terpilih.


Hanya Bermodalkan Kertas, Bayi Ini Berjaya Menghiburkan Hati 72 Juta Orang. Sangat Comel

Tiada yang lebih indah melihat gelagat anak kecil anda ketawa sepuas-puasnya. Mungkin perkara ini jarang berlaku bagi sesetengah bayi tetapi cukup mudah bagi bayi kecil yang berumur 8 bulan ini.

Apa yang pelik mengenai bayi ini adalah dengan hanya bermodalkan kertas, sudah cukup untuk membuatkan dia ketawa mengekek. Anda yang melihat telatahnya juga pasti tidak dapat menahan diri untuk ikut ketawa :D

Mari kita saksikan gelagat si ayah dengan bayi ini.

Apa tunggu lagi, kongsikan dengan rakan anda kisah unik ini ;)


Hanya Bermodalkan RM11, Ini 2 Bahan Buat ‘Hand Sanitizer’ Secara DIY

Terbaharu, wabak COVID-19 telah diisytiharkan sebagai Pandemik oleh WHO. Pastinya pengisytiharan tersebut membuat orang ramai di seluruh dunia panik dan bimbang.

Oleh itu, orang ramai dinasihatkan untuk mengamalkan langkah-langkah pencegahan dan sentiasa memastikan diri sentiasa dilindungi. Saat ini, face mask dan hand sanitizer mendapat permintaan yang tinggi tetapi sering kehabisan stok.

Seorang pengguna Facebook Ir Abdul Rahman Bahasa telah berkongsi cara mudah DIY hand sanitizer dengan menggunakan 2 bahan sahaja. Malah, kos untuk membuat hand sanitizer sendiri hanya RM11.70 sahaja dan anda boleh dapat 5 botol 50ml hand sanitizer.

Menurutnya, tips tersebut diperolehnya ketika berkunjung ke sebuah farmasi. Baca perkongsian tips beliau di bawah ini.

1. Dettol jenis disinfectant liquid
2. Sterile water

1. Campurkan 20% Dettol dan 80% sterile water.
*Nota kaki: Sukatan untuk 100ml hand sanitizer adalah 20ml Dettol dan 80ml sterile water, manakala untuk 50ml hand sanitizer adalah 10ml Dettol dan 40ml sterile water.

2. Anda boleh sukat menggunakan picagari atau lain-lain alat sukatan yang bersesuaian.

3. Akhir sekali, letakkan campuran tersebut dalam dalam botol spray dan boleh digunakan.

*Peringatan: Formula hand sanitizer ini hanya sesuai untuk orang dewasa dan kanak-kanak berumur 10 tahun ke atas sahaja. Ini disebabkan faktor ketebalan kulit. Kesan Dettol agak kuat juga dan takut ada kesan pada kulit kanak-kanak yang umurnya bawah 10 tahun.

500ml sterile water: RM6.90
50ml Dettol: RM4.80
Jumlah: RM11.70

Dengan hanya kos RM11.70, anda boleh buat 5 botol 50ml hand sanitizer. Harga semasa hand sanitizer sebotol 50ml adalah RM8.00. Harga untuk 5 botol adalah RM40. Tapi buat sendiri pakai formula Dettol dan sterile water ini, anda boleh jimat RM28.30!

Semoga perkongsian ini dapat dimanfaatkan oleh anda diluar sana. Diharap anda dapat menjaga kesihatan dan diri anda sebaiknya.

Kami senaraikan beberapa artikel berkaitan COVID-19 pada pautan di bawah ini.

3 Cara Lindungi Diri Daripada Wabak Coronavirus Anda Wajib Tahu

Wabak Merebak Terlalu Pantas, WHO Isytiharkan COVID-19 Sebagai Pandemik

KKM Lancarkan ‘Website’ Khas Periksa COVID-19, Tawarkan Perkhidmatan Secara Dalam Talian


Hanya Bermodalkan RM8, Lelaki Ini Kongsikan Cara Hapuskan Lipas Dalam Kereta

Isu serangga dalam kereta memang merupakan masalah yang sering dihadapi para pemilik kereta. Tambahan lagi jika si pemilik tersebut mempunyai anak kecil yang suka benar mengunyah di dalam kereta sampai habis berterabur makanan di dalamnya.

Oleh itu, bagi menyelesaikan masalah ini, pelbagai tips telah dikongsikan seperti meletakkan air manis semalaman di dalam kereta untuk memerangkap sang lipas lah, menggunakan daun pandan untuk menghalau lah, dan pelbagai lagi.

Terbaharu, menerusi perkongsian yang telah dimuat naik oleh saudara Kushairi Borhanudin di laman Facebook Tukang Apa Hari Ini, beliau telah kongsikan pengalamannya membasmi lipas di dalam kereta dengan hanya bermodalkan kurang daripada RM8.

“Saya beli Fumakilla Vape ni dekat 99 Speedmart, RM7.90 lebih kurang. Sembur dua tiga das bawah seat kereta. Buat waktu malam sebelum tidur,” katanya melalui perkongsian yang telah dibuat.

“Pagi-pagi collect hasil. Puas hati kutip sekor-sekor. Banyak juga saya jumpa yang tengah bertelur nak meluaskan ummah lipas,” tambahnya lagi.

Menginjau di ruangan komen, rata-rata dari warganet turut berkongsikan pengalaman mereka ketika berhadapan masalah dengan serangga perosak ini. Pelbagai pendapat yang telah diberikan, tak kurang juga dengan tips-tips lain yang dikongsikan.

Diharapkan perkongsian ini boleh membawa manfaat kepada anda. Anda mempunyai tips sendiri untuk membasmi serangga perosak ini? Kongsikan!

Ingin tahu cara membuat tuntutan jika sekiranya barangan anda yang dihantar oleh syarikat penghantaran J&T Express rosak? Klik pautan di bawah ini untuk mengetahui caranya.

Cara Membuat Tuntutan Jika Terima Barangan Rosak Atau Pecah Dari J&T Malaysia


Hanya Beroperasi 7 Tahun, Taman Tema Hello Kitty Di Johor Bakal Ditutup Sepenuhnya

Peminat Hello Kitty pasti akan kecewa dan sedih dengan berita ini. Taman tema Hello Kitty yang terletak di Puteri Harbour, Johor akan ditutup pada 1 Januari 2020.

Untuk pengetahuan anda, taman tema tersebut telah dibuka pada tahun 2012 dan menelan belanja sebanyak RM110 juta terpaksa ditutup kerana mengalami kerugian besar.

Difahamkan bahawa Taman Tema tersebut tidak mendapat sambutan sepanjang beberapa tahun lalu. Bagi anda yang belum pernah ke Taman Tema Hello Kitty ini, anda bolehlah datang berhibur bersama keluarga anda sebelum ia ditutup sepenuhnya.

Malah, pastinya terdapat memori indah di sini buat anda yang pernah berkunjung di sini. Mungkin anda boleh kongsikan memori indah anda?

Di bawah ini kami kongsikan beberapa list artikel berkaitan tempat lain yang anda boleh kunjungi di Johor. Klik pautan di bawah.

‘Dinosaur Kingdom’ Tarikan Terbaru Di Puteri Harbour, Johor Bahru

Restoran Steamboat Di Johor Ini Tawarkan Tempat Khas Untuk Anda ‘Mencari Jodoh’


4 Sebab Anda Wajib Tonton Filem Pendek ‘3 Sekawan’ Pada Hari Malaysia Ini

Hari Kebangsaan tahun ini dilihat menyerlah dengan semangat yang amat dahsyat. Berdasarkan reaksi dan aneka video pendek yang membanjiri ruang media sosial, tidak dapat dinafikan lagi bahawa sambutan Hari Kebangsaan tahun ini sungguh luar biasa.

Kekalkan momentum tersebut dengan filem pendek istimewa bertajuk ‘3 Sekawan’. Kisah menarik ini dibawakan khas oleh Media Prima Berhad bersempena kempen #BebasBersama yang bertujuan untuk menyemarakkan lagi semangat patriotik dan mengajak rakyat Malaysia terutamanya generasi baharu untuk memahami erti sambutan peristiwa bermakna ini.

Ikuti kisah tiga sekawan iaitu Faiz, Ah Chong dan Danush yang bersatu semula di kampung mereka untuk menyambut Hari Kebangsaan.

Setelah melaksanakan rancangan nakal mereka yang menjanjikan kebebasan untuk segala-galanya, keadaan huru-hara melanda kampung mereka. Maka, tiga sekawan itu hendaklah mengatur langkah untuk memulihkan keadaan sebelum tibanya tarikh keramat.

Anda boleh saksikan treler filem ini di bawah:

Macam seronok, kan? (Spoiler alert: Memang seronok pun!) Tapi kalau anda masih ragu-ragu, berikut adalah empat sebab kenapa anda perlu menonton ‘3 Sekawan’ pada Hari Malaysia:

Menurut pengarah ‘3 Sekawan’, Izuan Mokhtar, semua peristiwa huru-hara yang dipaparkan dalam filem pendek ini adalah berdasarkan peristiwa benar. Semasa proses sumbang saran, Izuan menceritakan bahawa salah seorang penulis telah berkongsi pengalaman yang dilaluinya sewaktu dia masih kecil. Penulis tersebut telah pulang ke kampungnya untuk menyambut Hari Raya. Pada suatu pagi, dia bangun dan melihat keadaan huru-hara dek sekumpulan angsa yang terlepas di luar rumah di kampungnya itu.

Penulis berkata, penduduk kampung telah mengorbankan sebahagian besar waktu pagi mereka pada hari itu untuk mengejar angsa-angsa dan memasukkan mereka semula ke dalam sangkar. Penulis kemudian mendapat tahu bahawa haiwan itu terlepas angkara sekumpulan kanak-kanak nakal yang menganggap perbuatan itu sebagai suatu gurauan.

Izuan dan seluruh ahli kumpulan penulis amat tertarik dengan cadangan itu sehinggakan mereka membuat keputusan untuk menggunakan pengalaman penulis tersebut sebagai asas kepada kisah ‘3 Sekawan’.

Untuk memperlihatkan realiti yang sebenar, Izuan mendedahkan bahawa syarikat produksi, Zeel Production Sdn Bhd, telah menjalankan penggambaran bagi keseluruhan filem itu di sebuah kampung sebenar di Perlis dalam masa seminggu sahaja. Pemandangan menakjubkan termasuk kemegahan bukit-bukau yang menghijau serta ketenangan tasik mewarnai latar tempat bagi filem ini.

Bukan itu sahaja. Semua haiwan ternakan yang anda lihat dalam ‘3 Sekawan’ ini adalah haiwan sebenar. Izuan berkongsi cerita tentang bagaimana beberapa ahli kru ditugaskan untuk ‘mengembala’ lembu, ayam, burung dan angsa yang membuat penampilan khas dalam filem pendek ini.

Apabila tiba masanya untuk memulakan rakaman, haiwan-haiwan tersebut akan dikumpulkan bersama, dilepaskan dan dibiarkan berkeliaran sebelum dikumpulkan semula selepas selesainya sesi penggambaran. Memang menggunakan banyak tenaga!

Filem pendek ini bersinar dengan bakat bintang-bintang tanah air. Selain daripada tiga kanak-kanak comel dan sangat berbakat yang memainkan watak utama – Ummar Shakur (Faiz), Camans Kong (Chong) dan Rudtra a/l Manivanan (Danush) – ‘3 Sekawan’ turut dibintangi barisan pelakon terkenal di Malaysia seperti Dato’ Rahim Razali (Sarjan Rahim), Kazar Saisi (Tok Wan), Redza Rosli (Fikri), Sherry Ibrahim (Shiha), Mandy Chong (Mei Ling) dan Sathiya (Muthu).

Sebagai rakyat Malaysia sejati, kami amat memahami daya tarikan perkara percuma! Oleh demikian, filem pendek ini akan disiarkan bagi tontonan percuma. Anda boleh saksikan ‘3 Sekawan’ pada Hari Malaysia, 16 September, di TV3 pada jam 9 malam,  TV9 pada jam 8.15 malam, DIDIKTV KPM pada jam 9.30 pagi dan  8TV pada jam 11.45 malam.

Anda juga boleh menstrimnya dalam talian di www.tonton.com.my. Akhir kata, memang tak ada alasan lagi untuk anda tidak menonton filem ‘3 Sekawan’ ini. Percayalah, anda pasti akan menyukainya.


‘Hanya Berpisah Bukan Bercerai’ – Sharifah Sakinah Akui Masih Cinta Suami Walaupun Tidak Tinggal Sebumbung

Umum mengetahui pergolakan rumah tangga Sharifah Sakinah bersama suaminya, Michael Hensen. Dalam satu laporan terdahulu, perkahwinan Sharifah Sakinah seolah-olah sudah sampai ke penghujung dan mereka mahu berpisah.

Terbaharu, dalam satu sesi temubual, dia mengakui masih mencintai suaminya itu dan berkemungkinan kembali ke pangkuan Michael tetapi bukan dalam masa terdekat. Tambahnya, dia dan Michael mempunyai tanggungjawab untuk menjaga anak-anak hasil perkahwinan terdahulu.

Saya masih cintakan Michael – Sharifah Sakinah #sharifahsakinah #beritatiktok #beritatiktok

♬ Beta Janji Beta Jaga (Janji Putih) [Short Ver] – Arvian Dwi

“Dia (Michael) punya budaya kena jaga anak walaupun dah bercerai. Seminggu anak dekat bekas isteri, seminggu kemudian dengan dia. Kalau dia pindah sini, dia kena bawa bekas isteri dan anak.

“Kami tidak mahu drama seperti itu. Tak apa, kalau kami ada jodoh, mungkin bukan sekarang tetapi mungkin 10 tahun lagi, saya akan kembali dekat dia. Saya masih cintakan dia. Saya cuma tak nak hubungan jarak jauh.” ujar Sharifah Sakinah.

Malah, Sharifah Sakinah turut menegaskan bahawa mereka masih suami isteri dan tidak bercerai tetapi hanya berpisah. Disebabkan konflik ini, Sharifah Sakinah mengatakan dia terpaksa melupakan keinginan untuk menimang cahaya mata lagi.

Sekadar info, Sharifah Sakinah dan Michael mendirikan rumah tangga pada hujung 2020 namun mengambil keputusan untuk berpisah kerana faktor hubungan jarak jauh dan kerja masing-masing.


Hanya Buah-Buahan, Tauke Jambu Nafi Bawa Alat Seks Dan Umum Undur Diri Dari Dunia Hiburan

Nama Tauke Jambu menjadi bualan ramai sejak minggu lalu apabila ditahan pihak polis selepas disyaki terlibat dalam kegiatan pemerdagangan manusia pada 1 Ogos yang lalu.

Sebelum ini, Tauke Jambu telah mengaku dirinya ditahan polis bagi membantu siasatan kes tersebut dan menegaskan tiada kaitan dengan aktiviti tersebut serta sudah pun memberi kerjasama kepada pihak berkuasa.

Lantaran itu, Tauke Jambu telah menafikan kenyataan yang mengatakan peralatan seks telah ditemui dalam keretanya sedangkan beliau hanya membawa buah tangan untuk isterinya iaitu rambutan dan petai.

Menurut laporan, Tauke Jambu telah membuat keputusan untuk mengucapkan selamat tinggal kepada dunia hiburan. Malah, pelbagai tohmahan diterimanya sejak ditahan bagi membantu kes berkenaan.

Bagi anda yang terlepas apa yang berlaku, klik sahaja pautan di bawah ini untuk ketahui lebih lanjut.

Didakwa Terlibat Kes Pemerdagangan Manusia, Tauke Jambu Mengaku Ditahan Polis

Didakwa ‘Ditaja’ Azmin Ali, Diva AA Bakal Saman Selebriti Wanita Berjumlah RM5 Juta


Hanya Bumbung Sayup Kelihatan, Siti Nurhaliza Sebak Lihat Sekolah Lama Dilanda Banjir

Sejak hujung minggu yang lalu, negara kita dikejutkan dengan khabar duka keadaan banjir yang melanda beberapa negeri di tanah air kita terutamanya di kawasan-kawasan yang terjejas di Pahang dan Johor.

Pelbagai perkongsian dan laporan telah terbit di media arus perdana dan juga media sosial mengenai keadaan semasa banjir di kedua-dua kawasan dan boleh dikatakan hampir sebahagian besar ruangan media sosial dipenuhi dengan titipan doa dan ucap selamat buat mereka yang sedang menghadapi bencana ini.

Tidak turut ketinggalan dalam berkongsikan rasa duka dan mendoakan keselamatan mangsa-mangsa banjir ini juga adalah penyanyi nombor satu negara Siti Nurhaliza.

Beliau yang berasal dari Kuala Lipis, Pahang pada pagi tadi meluahkan rasa sebak melihat keadaan banjir di sana terutamanya bangunan sekolah lama beliau yang kini ditenggelami air.

“Bangunan kelas saya belajar hanya nampak sayup sahaja bumbungnya.

“Allah! Semoga usaha ini akan diberkati dan saya juga mengajak followers, rakan-rakan, alumni sekolah serta sesiapa saja yang mahu menyumbang bagi membantu meringankan beban sekolah akibat bencana banjir,” tulisnya di Instagram beberapa jam yang lalu.

Menurut hantaran berkenaan, gambar bangunan sekolah tersebut difahamkan diambil di SMK Clifford, Kuala Lipis dan hampir keseluruhan bangunan seperti srama, surau, dewan, pejabat guru, galeri, padang dan kantin, sudah tidak kelihatan kecuali bumbung sahaja.

Sementara itu, menurut laporan Buletin 1.30 TV3 pada tengahari tadi, daerah Kuala Lipis turut tersenarai sebagai antara daerah yang paling terjejas dengan keadaan banjir di negeri itu ketika ini.

Malah, bilangan penduduk negeri berkenaan yang dipindahkan ke pusat pemindahan sementara (PPS) di seluruh negeri pula meningkat sehingga lebih 17,000 orang setakat pagi tadi berbanding hanya sekitar 14,000 orang sebelum ini.

Dengan Kuala Lipis kini tersenarai sebagai daerah kedua yang paling terjejas akibat banjir, Siti Nurhaliza dalam hantaran berkenaan berharap agar mereka yang berkemampuan untuk tampil memberikan sumbangan.

Beliau yang kebiasaannya akan turun padang sendiri untuk membantu mangsa banjir menjelaskan tidak mampu untuk berbuat demikian kali ini kerana keadaan dirinya yang tidak mengizinkan.

“Kala ini, dengan keadaan saya sekarang, mungkin saya tidak dapat turun padang seperti lazimnya untuk melihat sendiri keadaan banjir.

“Namun saya titipkan doa dan membantu apa yang termampu kerana memahami keadaan sukar buat semua mangsa banjir,” kongsi beliau di Instagram.

Baca juga perkongsian semasa kami mengenai banjir ketika ini melalui pautan di bawah.

Netizen Terharu Orang Kampung Sanggup Beri Makanan Percuma Buat Mangsa Terkandas Di Pahang

‘Nasib Baik Ada Hilux’ – Permaisuri Agong Kongsi Gambar Turun Padang Bantu Rakyat Dilanda Banjir


Hanya Culas Bayar Sewa Selama Sebulan, Tuan Rumah Tergamak Halau 6 Beranak Dari Rumah

Sudah menjadi lumrah di mana para penyewa rumah perlu menjelaskan wang sewaan rumah sebelum tarikh yang ditetapkan. Dalam pada itu, tuan rumah juga diingatkan untuk mempunyai sifat empati terhadap situasi kewangan keluarga penyewa.

Menerusi perkongsian Facebook Kemelut Rumah Tangga oleh individu bernama Wina Wani, beliau telah berkongsi tragedi Oktober yang menimpa dirinya pada bulan lalu apabila beliau sekeluarga yang terdiri daripada enam beranak telah dihalau oleh tuan rumah hanya kerana gagal membayar sewa rumah selama sebulan.

Difahamkan mereka terpaksa keluar pada waktu malam tanpa memaklumkan kepada tuan rumah kerana terlalu geram  dengan sikap tuan rumah yang hari-hari mendesak mereka untuk membayarnya.

Lebih mengejutkan keluarga ini, difahamkan individu yang disangka ‘tuan rumah’ tersebut nyatanya sekadar individu yang menjalankan sublet di mana beliau juga menyewa daripada tuan rumah yang sebenar.

Kegagalan individu yang menjalankan sublet ini untuk membayar sewa selama tiga bulan antara yang membuatkan beliau sanggup serta mendesak keluarga ini tinggalkan rumah tersebut hanya kerana gagal membayar sewa selama satu bulan.

Difahamkan keluarga ini turut berusaha untuk mencari bilik sewa yang lain namun menemui kecewa apabila bilik sewa yang dihubungi sekadar mengambil individu bujang dan bukannya keluarga 6 beranak. Wanita ini turut mendedahkan terpaksa merayu kepada tuan rumah namun masih gagal.

Lebih menyedihkan, pasangan suami isteri ini kedua-duanya anak yatim piatu manakala pihak suami pula tidak mempunyai adik beradik lain. Gara-gara terdesak serta tidak mempunyai tempat tinggal lain, wanita ini memaklumkan terpaksa meminta bantuan sepupu beliau yang berada di Nilai.

Meskipun agar berat untuk meninggalkan kawasan setempat berikutan anak-anak sudah mendaftar sekolah, keluarga ini terpaksa juga berpindah gara-gara tidak mempunyai tempat tinggal dengan memilih untuk menyewa di rumah sepupu wanita ini.

Gara-gara tidak lagi mempunyai wang, pasangan ini difahamkan terpaksa menjual sebuah tong gas dan dua buah kipas bernilai RM180 bagi mendapatkan wang tambang. Sepupu wanita ini juga turut memberikan wang tambahan sebanyak RM200 bagi membolehkan mereka dapat selamat tiba di Nilai.

Bermulalah episod keluarga ini meninggalkan kawasan setempat serta berpindah ke Nilai berbekalkan empat kerusi bas dalam usaha untuk menjimatkan wang bagi keluarga enam beranak ini.

Setibanya di Nilai, wanita ini turut memaklumkan anak-anak beliau kelaparan membuatkan mereka terpaksa berbelanja sedikit wang mereka untuk membeli roti untuk dijadikan bekalan sementara tiba di rumah sepupunya.

Wanita ini turut memaklumkan mereka sekadar mempunyai sebuah motosikal dan tidak mempunyai kenderaan lain sebelm berpindah ke Nilai. Mereka turut cuba untuk berniaga di kawasan setempat namun gagal meraih jualan manakala modal yang ada di tangan tidak cukup untuk membuat modal pusingan.

Wanita ini turut meluahkan rasa syukur kepada sepupu beliau yang masih mempunyai ihsan terhadap mereka dengan menawarkan sebuah bilik sewa. Kini suami beliau sudah mendapat pekerjaan di Nilai dan mereka bercita-cita untuk mencari rumah sewa serta mahu menguruskan sekolah baharu buat anak-anak mereka.

Perkongsian sayu yang dikongsikan wanita ini sekaligus telah meraih pelbagai respon di kalangan netizen. Terdapat netizen yang sedia menawarkan bantuan kerja. Tidak kurang juga memaklumkan wanita ini untuk memberi nombor akaun bank beserta alamat membolehkan orang ramai membantu.

Keluarga ini turut berharap orang ramai dapat mendoakan mereka serta berharap mereka dimurahkan rezeki untuk hari-hari mendatang. Didoakan agar keluarga terus cekal menempuh ujian yang dilalui sekaligus terus bangkit bersama keluarga.


Hanya Dalam Satu Malam, Bilionair Kriptowang Ini Alami Penyusutan Kekayaan Sehingga 94%

Nilai kriptowang ketika ini masih dalam keadaan tidak stabil. Hal ini sekaligus menyebabkan sejumlah syarikat dan individu yang melabur di dalam kriptowang turut terjejas teruk.

Terbaharu, bilionair kriptowang dan juga merangkap CEO FTX iaitu Sam Bankman-Fries kini mengalami kehilangan sebanyak 94% nilai kekayaannya iaitu sebanyak $14.6 bilion (~RM68.63 bilion) hanya dalam tempoh satu malam sahaja.

Kejadian ini juga adalah kehilangan kekayaan terbesar di dalam sejarah yang pernah direkodkan oleh Bloomberg. Perkara ini sangat mengejutkan kerana beliau merupakan orang lama di dalam industri blockchain dan sering menjadi rujukan ramai.

Pada minggu lalu, beliau telah tersenarai antara bilionair kriptowang yang berjaya dan semuanya berubah dalam sekelip mata sahaja. Semua ini berlaku ekoran empayar beliau telah dibeli oleh pesaingnya iaitu pengasas Binance kerana mahu menyelesaikan isu kewangan dalaman yang dihadapi oleh syarikat FTX.

Bahkan, krisis FTX ini telah menyebabkan dua token utama iaitu Solana dan FTT mengalami penyusutan nilai yang besar dan juga memberi kesan kepada pasaran kriptowang semasa. Malah, pemilik kriptowang SOL dan FTT mula menjual sejumlah kriptowang yang dimiliki kerana tidak mahu menanggung kerugian dalam jangka masa panjang.


Hanya Dalam Tempoh Sebulan, Bilionair Kriptowang Ini Jatuh Bankrap Selepas Rugi RM74 Bilion

Salah seorang bilionair kriptowang yang hangat dibincangkan oleh netizen pada ketika ini iaitu Sam Bankman-Friend sedang berada di dalam situasi seperti telur di hujung tanduk kerana bakal difailkan bankrap di mahkamah Amerika Syarikat.

Menerusi laporan terbaharu, nilai kekayaan yang dimiliki oleh Sam Bankman-Fried yang berjumlah $16 bilion (~RM74 bilion) pada beberapa hari lepas kini sudah menurun sehingga ke kosong. Keseluruhan kekayaan beliau telah hilang serta-merta dalam tempoh singkat ekoran kejatuhan syarikat FTX miliknya.

Malah, beliau juga dilaporkan telah meletakkan jawatan sebagai CEO di syarikat FTX kerana terlibat di dalam krisis kecairan aset syarikat yang kritikal. Bukan itu sahaja, syarikat FTX dikatakan telah meminjam sejumlah besar wang daripada pelbagai entiti dalam usaha untuk menyelesaikan isu tersebut namun tidak berhasil.

Dalam tempoh beberapa hari sahaja, syarikat FTX berubah daripada penilaian $38 bilion (~RM175.8 bilion) kepada muflis apabila kecairan mula kering ekoran pelanggan menuntut pengeluaran dan pertukaran saingan Binance pula tidak berminat untuk memperolehinya.

JUST IN: Sam Bankman-Fried’s net worth is now $0 down from $16 billion, according to Bloomberg Billionaires Index.

— Watcher.Guru (@WatcherGuru) November 11, 2022

Dengan ini, beliau telah jatuh miskin malah lebih teruk lagi terpalit dengan kes pengendalian aset yang bermasalah sewaktu memegang jawatan di syarikat FTX. Kes beliau sedang dibincangkan bersama pihak berkaitan dan pengganti CEO FTX juga akan turut membantu melancarkan proses prosiding mahkamah itu.


Hanya Dari RM180 Sebilik Dan Kolam Renang Peribadi, Lelaki Ini Enjoy Sakan Bercuti Di Sini

Beberapa hari lepas seorang netizen bernama Amar Arif telah memuat naik dan berkongsi lokasi percutian singkat beliau di Pulau Pinang. Melihatkan gambar-gambar menarik yang telah dikongsikan, saya lantas terus menghubungi pemuda ini di akaun Facebook beliau.

Kunjungan Amar ke Bao Sheng Durian Farm adalah untuk short escape and getaway selama 1 malam sahaja. Namun begitu melihat kepada gambar yang beliau kongsikan, ia memang berbaloi untuk dikunjungi.

Seriously cun. Rasa macam kat Bali pula, haha. Bilik sangat luas. Balkoni di bahagian kiri dan kanan bilik. View memang terbaik – lereng bukit, mengadap laut dan hutan.

Menurut Amar juga, bilik-bilik di sini turut dihubungkan dengan kolam peribadi (private swimming pool). Berikut antara info lain yang turut dikongsikan oleh Amar kepada saya:

Terletak di Teluk Bahang. Alamat: 150 Mk2 Sungai Pinang, Balik Pulau, 11000 Pulau Pinang. +60 12-411 0600

Terdapat 3 jenis bilik dan harga bermula dari RM180 untuk 1 bilik. Bilik yang disewa oleh Amar berharga RM360 tetapi beliau dapat pada harga lebih murah melalui Agoda.com.

Bilik-bilik yang berharga mulai RM180 berkonsep seperti dorm tetapi dibahagikan ruang dan di setiap ruang disediakan 2 tilam single. Bilik air pula adalah berkongsi.

Walaupun begitu setiap bilik dibahagikan dengan dinding cermin dan pintu sliding, sama seperti bilik dengan harga yang lebih mahal.  Konsep begini memberi kemudahan kepada anda untuk menikmati view di sini termasuk sewaktu sedang baring dan berehat.

Bagi bilik jenis kedua yang berharga RM280 pula, ia masih mengekalkan konsep yang sama iaitu dinding cermin, pintu sliding, dan kolam renang peribadi di sebelah bilik. Saiz kolam renang agak kecil sedikit berbanding bilik jenis ke 3.

Bilik jenis ke 3 adalah paling mahal, berharga RM360 satu malam. Amar berjaya mendapatkan harga lebih murah iaitu RM304 untuk 2 orang sebilik, dengan membuat tempahan di Agoda.com. Bilik sangat luas, dekorasi bilik juga menarik dan saiz kolam peribadi yang lebih besar.

Semasa nak tidur saya buka semua langsir dan memang sangat-sangat berbeza perasaannya berbanding tidur di hotel atau resort-resort lain yang saya pernah kunjungi sebelum ini. Mungkin kerana saya dapat lihat pemandangan malam dari lereng bukit, bunyi-bunyi unggas dan cengkerik dan angin sepoi bahasa yang bertiup – Amar.

Untuk makluman semua bilik di sini mengadap laut tetapi kelihatan agak jauh disebabkan kedudukannya di lereng bukit. Selain daripada itu, anda akan turut dihidangkan dengan pemandangan hutan.

Baca: 12 Villa Di Malaysia Dengan Kolam Renang Persendirian Ideal Untuk Percutian Romantis

Pakej yang diambil oleh Amar hanya menyediakan sarapan. Biasanya pakej penuh termasuk makan tengahari, makan malam dan makan durian hanya disediakan pada musim durian. Ini kerana hotel ini terletak di dalam kebun durian. Jadi jika anda ke sini di luar musim durian, anda perlu memandu keluar dari kawasan hotel atau bawa bekal makanan yang ringkas.

Tapi apa salahnya pandu keluar pun kan? Pulau Pinang memang ada banyak lokasi untuk diterjah bagi ‘acara jalan-jalan cari makan’.

1. Lokasi hotel ini kira-kira 8km daripada ESCAPE. Jadi jika anda bercadang mahu ke ESCAPE, kenapa tidak menginap di sini saja.

2. Lokasi menarik lain yang terletak tidak jauh dari hotel ini adalah Empangan Teluk Bahang, Taman Ethiopia (dulu namanya Taman Rama-Rama), Taman Rimba Teluk Bahang dan Tropical Fruit Farm.

3. Hotel ini juga sesuai untuk percutian keluarga. Namun begitu disebabkan kedudukan kolam renang yang hanya bersebelahan dengan bilik, maka agak berbahaya bagi kanak-kanak kecil. Hotel juga telah meletakkan syarat hanya kanak-kanak di atas umur 12 tahun sahaja dibenarkan menginap di sini. Tapi jika anda ada anak kecil, masih boleh rujuk dan bertanya kepada hotel untuk ‘special request’. Yang penting anda awasi anak anda dan tidak mudah leka.

Cuti sekolah masih berbaki beberapa hari. Jika anda masih tidak pasti mahu bawa anak-anak ke mana, kenapa tidak ke Bao Sheng Durian Farm saja. Anak gembira, anda juga boleh berehat dengan tenang.

Baca: 7 Resort Dengan Kolam Renang Di Selangor Untuk Percutian Beramai-Ramai


Hanya Dengan Belanja Seorang Pakcik Tiket RM2, Wanita Ini Dapat Semula RM300

Nota Editor: Kisah ini diceritakan oleh Cik Ezzaty Amin, dan dialih bahasa oleh Vocket dengan kebenaran beliau. Semoga kisah ini menjadi inspirasi untuk kita terus berbuat baik kepada semua insan – tidak kira yang dikenali, atau mereka yang asing di mata.

Hari ini saya pergi ke Shah Alam untuk berjumpa dengan kawan-kawan, saya ambil KTM dari Batu Caves ke Shah Alam. Semasa beratur, seorang pakcik berbaris di belakang saya.
“Assalamualaikum pakcik, nak pergi mana?”

Dia senyum semula dan menjawab, “Shah Alam.”

Saya beli satu tiket dewasa dan satu tiket warga emas (kerana beliau berusia 68 tahun). Dia tergamam, dan saya pun berkata, “It’s okay pakcik, saya belanja.”

Sepanjang perjalanan, kami berbual-bual dan pakcik berikan saya kad bisnes beliau. Saya tak berikan perhatian sangat dan terus menyimpannya ke dalam dompet. Kami berborak tentang keluarga, karier, pakcik beritahu dia adalah seorang mualaf dari Sabah, dan meminta saya tasmi’ bacaannya, Surah Luqman ayat 1-15.

BACA: Lelaki Ini Memandu Sejauh 180 Kilometer Untuk Menyelamatkan Nyawa Orang Yang Tidak Dikenalinya

Nak dipendekkan cerita, beberapa ketika sebelum kami berpisah, pakcik bertanya, “Buku apa tu? Boleh pakcik tengok?”

Saya kata, “Boleh,” dan berikan beliau buku itu (Langit Ilahi oleh Hilal Asyraf). Setelah kami sampai ke destinasi kami, pakcik ini berkata, “Jadi orang baik, ikhlas, pakcik akan doakan kamu di Mekah,” (dia akan terbang untuk menjalani ibadah haji Ahad ini).

Apabila saya sampai di rumah, saya terjumpa RM300 dalam buku Langit Ilahi itu. Apabila saya lihat semula pada kad bisnes pakcik, rupa-rupanya beliau adalah seorang Kapten dan Pengarah Projek untuk Syarikat Kejuruteraan Marin dan Dredging.

Mungkin kerana itulah dia membayar tiket RM2 dengan harga RM300.

Tuhan telah berjanji, kita tidak akan menjadi miskin dengan memberi sedikit dari harta kita untuk kebajikan.

BACA Lagi: Wajah Insan Berhati Mulia Yang Memberi Kereta Kepada 4 Beranak Ini

LIKE dan FOLLOW Vocket di Facebook serta Instagram


Hanya Dengan RM10, Anda Boleh Nikmati McFlurry Durian Sepuas-Puasnya

Berita baik buat peminat durian D24 lagi-lagi peminat ais krim McFlurry Durian D24. McDonald’s baru-baru ini membuat pengumuman mereka akan mengadakan parti Durian Runtuh untuk peminat mereka.

Parti ini akan berlangsung selama 24 jam, dalam tempoh masa ini berlangsung, anda dibolehkan memakan McFlurry sebanyak mana anda mahu dengan bayaran harga RM 10 sahaja.

Parti ini akan berlangsung pada 17 Julai ini dan akan dibuat dua sesi sahaja. Sesi pertama bermula pada 3 petang hingga 4 petang manakala sesi kedua bermula pada 5 petang hingga 6 petang. McDonald’s juga hanya 20 orang pertama setiap sesi sahaja yang dapat menyertai parti ini.

Kepada peminat D24 tunggu apa lagi, anda boleh ajak kawan atau mungkin bos anda lepak di MCD untuk dapatkan makanan kegemaran anda ini untuk minum petang bersama.


Hanya Dengan Satu ‘Tweet’, Pendapatan Elon Musk Meningkat RM5.72 Bilion

Ahli perniagaan yang berjaya menjadi idola ramai nampaknya berjaya menjadi semakin kaya selepas tweet yang beliau muat naik di Twitter membuatkan beliau $1.4 bilion (RM5.72 bilion) lebih kaya.

Beliau turut mengumumkan dimana beliau bakal usahakan agar saham Tesla didagangkan sekitar $420 serta mengesahkan beliau telahpun menerima dana yang mencukupi.

Investor support is confirmed. Only reason why this is not certain is that it’s contingent on a shareholder vote. https://t.co/bIH4Td5fED

Tweet yang dimuat naik beliau nampaknya berjaya memberi insyarat buat para pelabur untuk terus membeli saham Tesla dengan drastik sekaligus menguntungkan Elon Musk. Dianggarkan sehingga kini aset dan harta beliau kini bernilai $25.8 bilion (RM105.39 bilion).

Jelas sekali media sosial memain peranan penting di dalam kehidupan sesetengah individu berpengaruh dunia. Sebelum ini, Elon Musk telah memilih untuk tidak menggunakan Facebook serta memadamkan Pages Tesla di laman media sosial berikut menyebabkan orang ramai mengikutnya seterusnya membuatkan saham syarikat tersebut turun.


4 Sebab Bayi Menangis, Penting Buat Ibu Bapa Untuk Tahu

Menangis adalah cara komunikasi bayi dengan orang dewasa. Tangisan pertama bayi selepas dilahirkan adalah petanda kepada keadaan kesihatan bayi tersebut. Dengan mengenal corak  tangisan bayi ia akan memudahkan ibubapa/penjaga mengenal apakah kehendak atau masalah bagi si bayi tersebut. Berikut adalh corak tangisan bayi yang anda patut tahu :

Bayi  yang menangis kerana lapar akan menunjukkan respond seperti menggerak-gerakkan tangannya di mulut dan mengangakan mulutnya. Tangisan ini biasanya perlahan dan sekiranya tidak dihiraukan akan menjadi sangat kuat. Sekiranya sudah terlewat kemungkinan bayi akan merajuk dan sudah tidak mahu menyusu lagi

Ketika ini bayi akan menangis dengan matanya setengah tertutup dan akan mencari arah-arah tertentu. Mulutnya akan terbuka atau setengah terbuka. Biasanya ton suaranya adalah bermula dari perlahan dan akhirnya nyaring

Ketika takut biasanya mata bayi akan terbuka sepanjang waktu. Gerakan matanya akan terbeliak atau memandang sesuatu arah dengan pandangan yang tajam. Bayi ini akan menggerakkan  kepalanya ke belakang. Tangisan biasanya terus kuat.

Bayi akan menangis dengan keadaan matanya tertutup dan terbuka hanya beberapa saat sahaja. Mukanya kelihatan tegang di kawasan mata dan akan mengerutkan keningnya.


Hanya Dengan ‘Scan’ Barcode, Aplikasi Verify Halal Bantu Pengguna Semak Status Produk Dengan Pantas

Sudah menjadi tanggungjawab bagi setiap Muslim untuk memakan dan minum makanan yang halal lagi baik. Dalam erti kata lain, hidangan yang dijamah perlulah bersih, suci dan diyakini bebas daripada bahan yang dilarang dalam agama.

Selain daripada inisiatif pihak Jabatan Kemajuan Islam Malaysia (JAKIM), pembangun kinihalal menerusi aplikasi Verify Halal turut tampil mengeluarkan aplikasi dalam membantu pengguna menyemak status halal sesebuah produk dengan mudah dan pantas.

Berdasarkan perkongsian TikTok @Kinihalal, apa yang perlu pengguna lakukan adalah scan barcode pada produk tersebut untuk mengetahui status Halal sesebuah produk. Bukan itu sahaja, pengguna turut berpeluang menyemak tarikh luput sijil Halal.

Tak perlu logo halal JAKIM kalau di luar negara? #fypmalaysia #fyp

♬ original sound – @Kinihalal – @Kinihalal

Penawaran fungsi yang diperkenalkan ini sekaligus dapat mengelakkan pengguna mendapatkan produk Halal tanpa was-was khususnya melibatkan produk yang meletakkan logo Halal namun pada hakikatnya gagal mendapatkan status tersebut.

Sebuah lagi fungsi menarik daripada aplikasi Verify Halal adalah pengguna turut berpeluang menyemak logo Halal di 46 buah negara yang berbeza.

Seperti ramai sedia maklum, status Halal di Malaysia dikeluarkan oleh pihak JAKIM. Penawaran fungsi semak logo Halal ini membantu pengguna menyemak rekaan logo rasmi Halal di negara-negara tersebut.

Nak tahu apa yang lebih menarik? Pengguna turut berpeluang menyemak restoran Halal berdekatan semudah menerusi aplikasi Verify Halal sahaja.

Fungsi yang pada kami sangat underrated ini mungkin kurang digunakan jika di Malaysia namun sangat membantu khususnya buat para pelancong atau mereka yang berada yang berada di negara luar.


Hanya Di Indonesia, Aiskrim Berperisa Paracetamol Tarik Perhatian Netizen

Siapa yang tidak suka aiskrim di sini? Aiskrim boleh dikatakan pencuci mulut kegemaran ramai orang dan boleh dinikmati setiap golongan umur.

Pelbagai perisa aiskrim yang dijual seperti coklat, vanila, keladi, cili dan sebagainya. Akan tetapi, kecoh di media sosial apabila ada kedai yang menjual aiskrim berperisa paracetamol.

Betul, ada tidak salah lihat. Sedia maklum, kebiasaannya paracetamol diambil ketika demam atau sakit kepala, tetapi kini paracetamol diperkenalkan dalam bentuk aiskrim.

Difahamkan, aiskrim perisa paracetamol ini dijual di sebuah kedai di Indonesia. Rata-rata netizen menunjukkan pelbagai reaksi dan ada yang teruja ingin ketahui rasa aiskrim tersebut.

Ade heh aiskrim paracetamol. Ni mmg first time taw. Kot2 tjumpe balik kl nty senang ah xyah g klinik kalau demam. pic.twitter.com/UBGUL6TJVn

— Sayang (@sharinamohddiah) February 24, 2016

Aiskrim perisa paracetamol tu kan. Tak pahit ke.

Malah, ada juga yang dapat merasakan rasa aiskrim ini tidak sedap kerana rasa paracetamol yang pahit. Jika aiskrim ini dijual di Malaysia, adakah anda akan mencubanya?

Tahukah anda bahawa aiskrim kegemaran ramai Viennetta sudah kembali di Malaysia? Klik pautan di bawah untuk ketahui lebih lanjut.

Hampir 15 Tahun Menghilang, Aiskrim Walls Viennetta Buat ‘Comeback’ Di Malaysia

7-Eleven Malaysia Lancar Aiskrim Perisa Unik ‘Cili Dan Limau’

FamilyMart Perkenalkan Aiskrim Perisa ‘Belgian Dark Chocolate’ Edisi Terhad


Hanya Di Jakarta Anda Boleh Lihat 9 Perkara Ini Sejurus Selepas Serangan Pengganas

Dalam serangan semalam di Jakarta, 14 Januari 2016, 7 orang terbunuh dengan 2 mangsa dan lagi 5 orang dipercayai merupakan anggota pengganas.

TONTON: Lunch Box Episod 1: Kisah Pemuda Korea Jatuh Cinta Dengan Gadis Indonesia

Tembakan dan letupan berlaku. Uniknya, rakyat Indonesia menunjukkan keberanian dengan mengemudi perhatian rakyat jauh daripada keganasan, walaupun secara tidak sengaja.

Seorang rakyat juga pelawak Indonesia, Reggy Hasibuan, menulis dalam Facebooknya:

How to respond to terror – Learn from Jakarta.

This is why I like being an Indonesian, were so used to challenges in life, pretty much nothing scares us anymore.

Sure yeah, today some people today lobbed some grenades and shot some rounds and sure yeah, 7 people died as a result.

Menurut Reggy, orang Indonesia sudah terlalu banyak menghadapi kesusahan dalam hidup. Sehinggakan hampir tiada apa menakutkan mereka lagi.

Walaupun 7 nyawa hilang daripada insiden ini, warga Jakarta amalkan 'jalan terus'.

1. Hanya di Indonesia, orang ramai mendekati 'Danger Zone' untuk menonton siaran langsung kejadian dengan lebih dekat.

2. Penjaja jalanan mendekati tempat kejadian untuk menjual rokok, gambar, makanan dan minuman.

Jakarta recovers quickly – that's the scene of today's attack in the background. Three people died right here pic.twitter.com/Lger8ySzx5

— Adam Harvey (@adharves) January 14, 2016

Komandan ISIS liat foto ini: Beneran ini di lokasi kejadian? *air matanya menetes karena harga dirinya jatuh* pic.twitter.com/0PLMXSJhom

— Yang Mulia (@bebiben) January 14, 2016

3. Pakcik menjual sate tetap steady di warungnya, bagai tiada apa yang berlaku.

Apabila ditanya oleh akhbar Kompas kenapa tidak lari, pakcik yang bernama Heni menjawab, "Apabila terdengar bom kedua dan orang ramai mula lari, saya bercadang untuk sama-sama berlari. Kemudian saya teringatkan satay-satay saya dan mengambil keputusan untuk kekal di sana."

4. Perkhidmatan pengangkutan seperti Gojek dan Uber Taxi memberi perkhidmatan percuma untuk evakuasi.

Malah, seorang pemandu gojek didapati menolong orang ramai berhampiran tapak serangan.

5. Pasaran saham jatuh (atau tutup) selama 2 jam, sebelum kembali seperti asal selepas itu.

Mungkin pemain saham sibuk membaca berita sambil makan tengah hari.

6. Gegirl sibuk tengok pak polisi yang ganteng.

Nih polisi gak mau jadi model aje yee? #kaminaksir pic.twitter.com/lSZt0ar4CA

— Andika Prameshwara (@AndikAndika) January 14, 2016

yg bikin penasaran itu yang ini. any possible identification is highly appreciated. #kamitidaktakut #kaminaksir pic.twitter.com/tmeSlAmv4b

7. Atau beg sandang anggota polis yang stylo.

Debbie Nasta, berkata beg sandang Coach yang dipakai oleh anggota polis ini berharga USD $800.

suka deh liat polisi kita …. baju nya keren & style nya keren bgt …. jago lagi …. lindungi kita yah pak polisi ?????? @gucci @tumi

A photo posted by Ivan Gunawan (@ivan_gunawan) on Jan 14, 2016 at 3:37am PST

8. Tanpa perasaan takut, orang ramai selfie di tapak serangan.

9. Bakat-bakat design Indonesia yang luar biasa.

Reggy Hasibuan berkata lagi, tindakan menyerang di tengah-tengah bandar Jakarta, pada hari yang cerah, berhampiran sebuah balai polis yang menempatkan 14 orang penembak tepat, adalah misi paling bodoh sekumpulan pengganas boleh lakukan.

We are not terrorized. We were just slightly surprised.., and entertained.

But thats probably what you get when youre doing a shoot out in the heart of Jakarta in broad daylight targeting fast food franchise near a police station only to have 14 snipers deployed immediately to the nearby surrounding skyscrapers. Most. Stupid. Suicide. Mission. Ever.

Sambil menambah, skuad bomb tiba lewat dua jam kerana terperangkap di dalam kesesakan lalu lintas.

On a lighter note the bomb squad arrived two hours late cuz they got stuck in traffic.

BACA: Fotografer Rakam Kehidupan Suram Dan Kehancuran Di Sebalik Jerebu Di Kalimantan Tengah, Indonesia

LIKE dan FOLLOW Vocket di Facebook serta Instagram


2 Hari Ubah Suai Bangunan Lama, Hospital Coronavirus Di China Siap Sedia Beroperasi

Penularan wabak coronavirus menjadi ketakutan ramai pihak dan juga menyebabkan rasa panik di seluruh dunia. Sebelum ini juga, kecoh apabila gambar di Wuhan yang bertukar menjadi ‘ghost town’ tular di media sosial.

Terbaharu, sebuah hospital di bandar Huanggang telah dibuka secara rasmi untuk menempatkan pesakit yang terkena jangkitan coronavirus. Para pekerja dan sukarelawan mengambil masa 2 hari untuk mengubahsuai dan meletakkan peralatan serta katil yang diperlukan di hospital tersebut.

Untuk pengetahuan anda, hospital terbabit sebenarnya dibina sebagai cawangan baharu untuk Pusat Huanggang dan sepatutnya dibuka pada bulan Mei nanti. Kemudiannya, ia diubah suai untuk menempatkan pesakit coronavirus.

Hospital yang baru sahaja beroperasi itu boleh menempatkan 1,000 pesakit dan telah dibuka secara rasmi hari ini. Hospital tersebut sebenarnya dirasmikan dan disiapkan awal dari masa yang ditetapkan kerana penularan wabak coronavirus.

Malah, kumpulan pertama pesakit yang terkena jangkitan telah mula dipindahkan ke hospital tersebut pada jam 10.30 malam tadi waktu tempatan.

Justeru itu, pihak berkuasa telah mengarahkan agar menggunakan bangunan tersebut untuk merawat pesakit coronavirus sahaja.

Difahamkan bahawa terdapat 3 buah hospital lagi akan dibuka dan dalam pembinaan di Wuhan dan Zhenzhou. Menurut laporan China Daily, pembinaan hospital baharu tersebut dijangkakan akan siap pada 3 Februari 2020 dan akan menempatkan 1,300 katil.

Wuhan will follow Beijing's SARS treatment model to build a special hospital planned to accommodate 1,000 beds. It will be put into use by Feb. 3 https://t.co/jOSTXsWY46 pic.twitter.com/fy7ndsBNhV

— China Xinhua News (@XHNews) January 24, 2020

Ketika virus SARS yang berlaku pada tahun 2003, hospital Xiaotangshan telah dibina dalam masa seminggu sahaja. Tidak mustahil jika hospital dapat disiapkan dalam masa seminggu kerana banyak bangunan di China pernah dibina dalam masa yang singkat.

Pembinaan hospital ini menggunakan pembinaan bangunan pasang siap dimana bahagian bangunan telah dipasang dahulu di lokasi berbeza sebelum dibawa ke lokasi pembinaan dan dipasangkan di sana.

Saat ini, kes yang dilaporkan positif coronavirus makin meningkat iaitu mencecah 6,052 kes dan menyebabkan kematian sekurang-kurangnya 131 orang. Diharap coronavirus ini dapat dikawal dengan kadar segera dan penawarnya dijumpai.

Sementara itu, baca artikel berkaitan coronavirus di Vocket pada pautan di bawah ini.

Wuhan Bertukar ‘Ghost Town’ Kerana Wabak Coronavirus

Mahu Elak Coronavirus Merebak, China Masukkan Pesakit Dalam ‘Keranda Plastik’

3 Cara Lindungi Diri Daripada Wabak Coronavirus Anda Wajib Tahu


Hanya Didiami Wanita, Penduduk Kampung Di Brazil Jemput Lelaki Untuk Cari Jodoh

Di satu perkampungan kecil di Brazil, penduduknya didiami hanya dengan kaum wanita dan kampung tersebut dianggarkan miliki 600 orang populasi dimana majoritinya wanita.

Terletak di Noiva Do Cordeiro, boleh dikatakan sebahagian wanita sudah berkahwin di sana dan juga masih ada yang belum berkahwin. Menurut adat resam mereka, lelaki hanya akan berada di kampung pada hujung minggu dan anak lelaki yang sudah berusia 18 tahun akan meninggalkan kampung untuk mencari rezeki.

Lantaran itu, masih ramai wanita di sana masih bujang kerana sukar untuk mereka bertemu jodoh disebabkan sudah terikat dengan adat tidak keluar kampung. Malah, para wanita di Noiva Do Codeiro mengalu-alukan jika ada lelaki yang mahu mencari jodoh datang ke kampung mereka.

Esse final de semana o mutirão foi na casa da Cilica para destelhar sua casa, pois ela irá fazer uma reforma.

— Noiva do Cordeiro (@noivadocordeir0) April 19, 2021

Akan tetapi, lelaki tersebut haruslah mematuhi syarat ditetapkan iaitu tinggal dengan mereka kerana ramai yang tidak mahu meninggalkan kampung tersebut sekaligus taat dengan adat resam di kampung tersebut. Untuk makluman, jika lelaki duduk lama di kampung tersebut, mereka akan dianggap pemalas dan tidak beradab.

Rosalee Fernandes, salah seorang penduduk di sana menyatakan bahawa kampung mereka sangat aman dan damai terutama sekali apabila wanita menjadi ketua. Tiada konflik berlaku kerana mereka lebh memilih mencapai kata sepakat untuk menyelesaikan isu yang berbangkit.

— Noiva do Cordeiro (@noivadocordeir0) July 27, 2021

Malah, kebanyakan wanita di kampung itu bekerja dalam sektor pertanian. Sedikit sejarah, kampung tersebut diterokai oleh Maria Senhorina De Lima pada 1891 selepas dia dihalau daripada kampung asalnya kerana kantoi melakukan hubungan sebelum kahwin serta bercinta dengan lelaki bukan pilihan keluarganya.

Lalu, dia membuka perkampungan di situ dan diikuti wanita lain yang dibuang keluarga kerana tidak mahu berkahwin dengan pilihan keluarga serta beberapa kesalahan lain. Pada tahun 1940, seorang pastor telah berkahwin dengan salah seorang anak dara di situ dan membina gereja.

Kehidupan komuniti di situ mulai berubah dan hidup dengan panduan agama dan juga dilarang untuk minum arak serta bergaul bebas dengan lelaki. Selepas kematian pastor tersebut, para wanita ini telah mentadbir sendiri kampung tersebut dan mengubah beberapa peraturan yang berkaitan dengan pasangan lelaki dimana lebih bersifat terbuka.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Orang Ramai Puas Hati Lihat Honda City ‘Kantoi’ Tak Lepas Menyelit Mahu Elak Bayar Tol

‘Sudah Dihujung, Malu Tolak Tepi’- Pemuda Nekad Berlari Tumpang Tandas Di SJR Curi Perhatian Netizen

Mahir Bertutur 3 Bahasa, Kemahiran Wanita Ini Ketika Bertugas Di PPV Raih Perhatian Netizen


Hanya Dituduh Langgar SOP PKPB, Neelofa Dan Suami Tidak Didakwa Rentas Negeri

Neelofa dihimpit kontroversi apabila didakwa melakukan pelanggaran SOP PKPB dan juga merentas negeri. Terbaharu, isu rentas negeri melibatkan Neelofa dan suaminya ke Nilai 3 tidak dibawa ke mahkamah selepas mengambil kira kajian yang dilakukan Pejabat Peguam Negara (AGC).

Menurut Ketua Polis Daerah Nilai, Superintenden Mohd. Fazley Ab. Rahman berkata, siasatan melibatkan kes tersebut telah dirujuk kepada AGC di Putrajaya sebelum ini.

Lantaran itu, tiada tuduhan rentas negeri dikenakan terhadap Neelofa dan suami tetapi keduanya dituduh di Mahkamah Majistret Seremban semalam atas kesalahan gagal mematuhi prosedur operasi standard (SOP) Perintah Kawalan Pergerakan Bersyarat (PKPB).

Difahamkan, pasangan selebriti itu dituduh gagal membuat imbasan aplikasi MySejahtera di kedai karpet yang dikunjungi mereka di Nilai 3 pada 2 Mei lalu. Malah, PU Riz juga berdepan satu lagi tuduhan, iaitu tidak memakai pelitup muka di tempat awam.

Walau bagaimanapun, pasangan itu mengaku tidak bersalah terhadap semua pertuduhan serta dibenarkan ikat jamin sebanyak RM15,000. Mahkamah kemudian menetapkan 4 Jun depan untuk sebutan semula kes.

Sementara itu, kami kongsikan beberapa artikel berkaitan Neelofa dan keluarga pada pautan di bawah ini.

Berhimpun Dan Beraya Sakan, Neelofa Sekeluarga Didakwa Langgar SOP Sekali Lagi

Selepas 33 Hari Disiasat, Pasangan Neelofa Dan PU Riz Dikenakan Kompaun RM30,000 Tanpa Diskaun


‘Hanya Dua Markah Pisahkan Lagu Terus Hidup Dan Satu Malam Di Temasek’ – Ketua Juri AJL 37

Akhirnya kehangatan Anugerah Juara Lagu 2023 sudah sampai kemuncak apabila semalam lagu ‘Terus Hidup’ yang dinyanyikan oleh Aina Abdul dinobatkan sebagai pemenang bagi acara muzik tahunan tempatan buat kali ke-37 itu.

Disebalik kemenangan itu, terdapat satu kisah yang memberi ‘kesan’ kepada Ketua Juri Anugerah Juara Lagu 37 (AJL 37), Datuk Mokhzani Ismail yang masih tidak dapat melupakan persembahan-persembahan hebat daripada barisan artis terbaik dalam negara ini.

Memetik portal Xtra.com.my, beliau mendedahkan terdapat persaingan sengit berlaku antara lagu Terus Hidup nyanyian Aina Abdul dan Satu Malam Di Temasek nyanyian Joe Flizzow dan SonaOne.

A post shared by AINA ABDUL (@ainaabdul)

“Malam ini kita dapat lihat dua lagu yang sangat dekat beza markah mereka iaitu Terus Hidup dan Satu Malam Di Temasek. Apabila permarkahan dibuat menerusi melodi, ia ada pada Terus Hidup, manakala kreativiti pula ada pada Satu Malam Di Temasek.

“Namun, kedua-dua lagu mempunyai kekuatan pada lirik dan juga vokal. Tapi kami melihat kekuatan vokal dalam dua medium, iaitu vokal dalam album dan juga vokal atas pentas AJL 37,” terang Datuk Mokhzani.

Bagaimanapun persaingan sengit di antara kedua-dua lagu untuk menduduki juara dan naib juara dipisahkan dengan persembahan vokal.

Tambah Ketua Juri itu lagi, penobatan Aina sebagai Vokal Terbaik, ia adalah antara faktor yang mengangkat ia menjadi juara dengan kelebihan sebanyak dua markah. Begitu juga dengan lagu yang meraih tempat ketiga.

“Kalau kita lihat ada tujuh buah lagu yang mempunyai genre pop dan balada. Jadi kami barisan juri cuba mencari adakah kelainan lain yang dapat diangkat dan kita lihat naskhah yang dibawakan oleh lagu Anugerah Terindah nyanyian Alif Satar & The Locos jadi pilihan.

“Selain itu, antara lagu yang turut mendapat markah yang paling hampir adalah Korban nyanyian Ernie dan Kembali Terang nyanyian Marsha Milan yang masing-masing berada di tempat keempat,” katanya ketika sidang media usai AJL 37, malam tadi.

Standing ovation lagi sekali malamni! Of course untuk AINA ABDUL !!! ❤❤❤MEREMANGGGGG 😍😍😍🥰🥰#AJL37 #dimensimuzik pic.twitter.com/pcsZcYmjUN

— Hot FM 🇲🇾 (@hotfm976) February 12, 2023

Dalam pada itu, Datuk Mokhzani mendedahkan susunan lagu Terus Hidup di AJL 37 yang dijayakan oleh Jenny Chin ‘berbahaya’ dan mampu menjerat Aina namun penyanyi itu sukses membawakannya dengan baik — terang beliau terdapat sedikit perbezaan pada lagu ‘Terus Hidup’ versi rakaman dengan persembahan live Aina malam tadi. Pada bahagian akhir lagu yang dipersembahkan secara langsung, ada progression chord yang boleh ‘menjerat’ Aina.

“Menariknya, bahagian ‘susah’ itu disampaikan Aina dengan baik. Jadi, juri sebulat suara meletakkan Aina sebagai juara AJL 37 tanpa menidakkan kekuatan lagu Semalam Di Temasek yang hadir dalam satu naskhah bersifat luar biasa,” katanya lagi.


Hanya Duduk Dan Pandang Kamera, Netizen Bingung Video TikToker Ini Raih Lebih 20 Juta Tontonan

Ketika ini, ramai yang mula serlahkan kreativiti dengan memuat naik pelbagai konten di TikTok. Apabila sudah muat naik konten, pastinya ramai berharap akan mendapat ramai pengikut dan ‘likes’.

Terbaharu, video pengguna TikTok @anhtrantan tidak buat apa-apa dan hanya memandang kamera berjaya mendapat perhatian ramai orang. Mana tidaknya, video yang dikongsikan olehnya ditonton lebih 20 juta tontonan.

♬ Nhìn màn hình đi nào – ☘Bé là Wolf 🇻🇳✔

Siapa sangka, video beliau yang tidak berbuat apa-apa berjaya meraih jumlah tontonan seperti itu. Untuk pengetahuan anda, Anh Tran Tan dari Vietnam itu sentiasa memuat naik video dirinya tidak buat apa-apa dan diiringi dengan lagu Vietnam.

Menjengah ke ruangan komen, ramai yang seolah tidak percaya ‘content’ seperti itu mampu meraih lebih 20 juta tontonan. Malah, ramai orang yang tertanya-tanya bagaimana video beliau mendapat sambutan hangat.

Apakah pendapat anda akan video yang dikongsikan oleh beliau? Tanpa perlu ‘effort’ untuk hasilkan konten, beliau mampu untuk meraih jumlah tontonan yang banyak.

Sebelum ini, seorang lelaki tampil dengan ‘live stream’ tutorial tidur dan meraih tontonan puluhan ribu. Klik pautan di bawah untuk ketahui lebih lanjut.

Raih Tontonan Puluhan Ribu, ‘Live Stream’ Tutorial Tidur Lelaki Ini Buat Netizen Terhibur

Hotel Di Jepun Tawar Bilik Hanya RM4.95 Semalam Tetapi Ini Syarat Pelik Yang Anda Perlu Setuju


Hanya Eksperimen Sosial, Adik Pengawas Tetap Menang Di Hati Netizen

Semalam tular ‘rakaman CCTV’ seorang pelajar sekolah rendah yang dikongsi oleh pengguna Facebook di mana video ini mendapat respon pelbagai daripada netizen.

Video ini dikongsi buat pertama kali oleh personaliti television, Ally Iskandar. Dalam masa hanya sehari, video berkenaan telah dikongsi sebanyak 35,000 kali dan turut dimuat naik oleh laman-laman Facebook yang lain.

Ramai memuji tindakan adik pengawas berkenaan yang memberi tempat duduknya kepada seorang wanita yang sedang mengandung. Tindakan adik pengawas itu dipuji oleh netizen dan ‘abang-abang’ di tempat duduk depan adik pengawas dikecam teruk kerana dikatakan tidak prihatin dan mementingkan diri sahaja.

Namun saudara Fazly Hafiz Yahya berkongsi pula gambar di bawah ini yang menerangkan video berkenaan hanyalah sekadar eksperimen sosial untuk melihat reaksi orang ramai.

Buat masa ini, individu disebalik rakaman video eksperimen sosial yang padu ini masih belum diketahui dan kemungkinan besar adalah idea dari sendiri Ally Iskandar. Tuan punya badan masih belum buat sebarang kenyataan buat masa ini.

Harap kita semua dapat menjadikan adik pengawas ini sebagai contoh. Jika menaiki kenderaan awam, utamakan mereka yang lebih memerlukan untuk duduk. Buat anda yang panas hati dengan abang-abang depan adik pengawas ini, boleh cool down dahulu. Mereka tidak bersalah dalam video ini.


Hanya Guna 5 Bahan, Resipi Mudah Bubur Ayam Ala McDonald’s Ini Boleh Buat Anda Terliur

Pernah atau tidak, anda ke McDonald’s kerana teringin untuk nikmati bubur ayam yang panas dan sedap ketika waktu hujan? Tetapi, anda berasa hampa kerana bubur ayam habis?

Buat anda yang menggemari bubur ayam McDonald’s, apa kata anda cuba sendiri buat di rumah. Jimat, mudah dan sedap! Ayuh ikuti perkongsian resipi pengguna Facebook Siti Hasnah AR yang pastinya membangkitkan selera anda.

Stok ayam, halia, minyak bijan, beras, dan ayam yang dipotong dadu.

1. Ambil 2 genggam beras dan basuh bersih. Kemudian, rebus smpai kembang dan buang air rebusan pertama itu lalu gantikan dengan air baru dalam 3 cawan.

2. Selepas itu, masukkan 3 sudu besar stok ayam dan halia, rebus sehingga nasi hancur dan melekat.

4.Ketika mahu makan, bolehlah letakkan ayam yang direbus bersama sup dan minyak bijan dicampur dengan bubur. Siap.

Mudah sangat nak buat bubur ayam ini. Semoga perkongsian ini bermanfaat untuk anda. Tunggu apa lagi? Jom cuba, almaklumlah tengah musim hujan sekarang.

Sementara itu, kami kongsikan beberapa resipi menarik untuk anda cuba sendiri di rumah. Klik sahaja pautan di bawah ini.

Jadi Kegilaan Netizen, Ini Resipi Mudah Dan Sedap ‘Korean Garlic Cheese Bread’ Untuk Anda Cuba

Resipi Sup Tulang Daging Terbaik Dan Sedap Anda Patut Cuba

Lebih 3.4K ‘Shares’, Ini Resipi Bubur Lambuk Yang Senang Guna Periuk Nasi Dijamin Sedap